open-index/open-wikipedia-markdown huggingface dataset:
ആന്റിന ഗാലക്സികൾ

[thumb|300px|right|ആന്റിന ഗാലക്സികൾ. [നാസ|നാസയുടെ ചിത്രം]]

അത്തക്കാക്ക നക്ഷത്രരാശിയിലെ (Corvus) പരസ്പരം പിണ്ഡം കൈമാറുന്ന രണ്ട് ഗാലക്സികളാണ്‌ **ആന്റിന ഗാലക്സികൾ**(NGC 4038/4039). വില്യം ഹെർഷൽ ആണ്‌ ഇവയെ 1785-ൽ കണ്ടെത്തിയത്. കൂട്ടിമുട്ടുന്ന ഗാലക്സികളിൽ നമുക്ക് ഏറ്റവും അടുത്തുള്ളതും പ്രായം കുറഞ്ഞതുമായ ഗാലക്സികളിലൊന്നാണ്‌ ഇത്.

## പ്രത്യേകതകൾ

ഗാലക്സികൾ കൂട്ടിമുട്ടുന്നതിന്റെ ഫലമായി അവയിൽ നിന്ന് നക്ഷത്രങ്ങളുടെയും പൊടിയുടെയും ഒരു വാൽ പുറത്തേക്ക് തള്ളപ്പെടുന്നു. ഇത് ഒരു ഷഡ്പദത്തിന്റെ ആന്റിനകളെ അനുസ്മരിപ്പിക്കുന്നു എന്നതിനാലാണ്‌ ഇവയ്ക്ക് ആന്റിന ഗാലക്സികൾ എന്ന പേര്‌ ലഭിച്ചത്. രണ്ട് ഗാലക്സികളുടെയും കേന്ദ്രങ്ങൾ കൂടിച്ചേർന്ന് ഒരു ഭീമൻ ഗാലക്സിയായി മാറിക്കൊണ്ടിരിക്കുകയാണ്‌.

നമ്മുടെ ഗാലക്സിയായ ആകാശഗംഗയും ആൻഡ്രോമീഡ ഗാലക്സിയും തമ്മിലുള്ള അകലം കുറഞ്ഞുവരികയാണ്‌. ഏതാണ്ട് 3 ബില്യൺ വർഷങ്ങൾ കൊണ്ട് ഇവ കൂടിച്ചേരും എന്നാണ്‌ അനുമാനിക്കപ്പെടുന്നത്. അപ്പോൾ എന്തു സംഭവിക്കും എന്നതിനെക്കുറിച്ച് ഒരു ഏകദേശധാരണ ആന്റിന ഗാലക്സികൾ നൽകുന്നു.

## അവലംബം


വർഗ്ഗം:താരാപഥങ്ങൾ

be-x-old:NGC 4038
ചക്രവാകം (വിവക്ഷകൾ)

* ചക്രവാകം (മേളകർത്താരാഗം) - കർണാടകസംഗീതത്തിലെ 16ആം മേളകർത്താരാഗം
* ചക്രവാകം - പക്ഷി Anas Casarca.
ഡി.കെ. പട്ടമ്മാൾ

പ്രമുഖ കർണ്ണാടകസംഗീതജ്ഞയായിരുന്നു **ദാമൽ കൃഷ്ണസ്വാമി പട്ടമ്മാൾ** (തമിഴ്: தாமல் கிருஷ்ணசுவாமி பட்டம்மாள்) (മാർച്ച് 28, 1919 – ജൂലൈ 16, 2009). വിവിധ ഭാഷകളിലുള്ള ഇന്ത്യൻ ചലച്ചിത്രങ്ങൾക്കുവേണ്ടി പാടുകയും ചെയ്തിട്ടുണ്ട്. സമകാലികരായ എം.എസ്. സുബ്ബലക്ഷ്മി, എം.എൽ. വസന്തകുമാരി എന്നിവരോടൊപ്പം കർണ്ണാടകസംഗീതത്തിലെ ഗായികാത്രയം എന്ന വിശേഷണത്തിൽ ഇവർ അറിയപ്പെട്ടിരുന്നു.  കർണ്ണാടകസംഗീതത്തിൽ സ്ത്രീകളെ മുഖ്യധാരയിലേക്ക് കൊണ്ടുവരാൻ ഈ ഗായികാത്രയത്തിന് സാധിച്ചു.
## ജീവിതരേഖ
തമിഴ്നാട്ടിലെ കാഞ്ചീപുരത്തുള്ള ഒരു യാഥാസ്ഥിതിക ബ്രാഹ്മണ കുടുംബത്തിലാണ് പട്ടമ്മാൾ ജനിച്ചത്. അലമേലു എന്നായിരുന്നു പേര്. 'പട്ടാ'എന്ന പേരാണ് അടുപ്പമുള്ളവർ വിളിച്ചിരുന്നത്.  സംഗീതത്തിൽ കമ്പമുണ്ടായിരുന്ന പിതാവ് പട്ടമ്മാളിനെ കർണ്ണാടക സംഗീതം  പഠിയ്ക്കുവാൻ പ്രേരിപ്പിച്ചു. അമ്മ കാന്തിമതി രാജമ്മാൾ ഒരു സംഗീത വിദുഷിയായിരുന്നെങ്കിലും പൊതുവേദികളിലോ,സുഹൃത്സദസ്സിലോ പോലും പാടിയിരുന്നില്ല. ഗുരുകുലസമ്പ്രദായത്തിൽ അദ്ധ്യയനം  നടത്തിയിട്ടില്ലെങ്കിൽപോലും  എല്ലാ കച്ചേരികളും  ശ്രവിയ്ക്കുമായിരുന്ന പട്ടമ്മാൾ സഹോദരന്മാരായ .ഡി. കെ .രങ്കനാഥൻ  ഡി. കെ നാഗരാജൻ ഡി. കെ. ജയരാമൻ എന്നിവരോടൊപ്പം  പരിചയിച്ച് കൃതികളെക്കുറിച്ചും ,രാഗങ്ങളെക്കുറിച്ചും  ചർച്ചചെയ്യുമായിരുന്നു.. 

## പുരസ്കാരങ്ങൾ
തന്റെ ഗായികജീവിതത്തിനിടയിൽ പട്ടമ്മാൾ ധാരാളം പുരസ്കാരങ്ങൾ നേടിയിട്ടുണ്ട്. ഇതിൽ പ്രധാനമാ‍യത് താഴെപ്പറയുന്നു. 

* “ഗാന സരസ്വതി”  ഗായിക പട്ടം 
*  "സംഗീത സാഗര രത്ന " (പട്ടം)
* സംഗീത നാടക അകാദമി പുരസ്കാരം (1961)
* സംഗീത കലാനിധി (1970; കർണ്ണാടക സംഗീതത്തിലെ ഉന്നതപുരസ്കാരം )
* പത്മഭൂഷൻ (1971;)
* സംഗീത നാടക അകാദമി ഫെല്ലോഷിപ്പ് (1992ൽ തിരഞ്ഞെടുക്കപ്പെട്ടു)
* പത്മവിഭൂഷൻ (1998; )

## ചിത്രങ്ങൾ

## അവലംബം


വർഗ്ഗം:1919-ൽ ജനിച്ചവർ
വർഗ്ഗം: 2009-ൽ മരിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:ജൂലൈ 16-ന് മരിച്ചവർ

വർഗ്ഗം:കർണ്ണാടകസംഗീതജ്ഞർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേരള സർക്കാരിന്റെ സ്വാതി പുരസ്‌കാരം ലഭിച്ചവർ
വർഗ്ഗം:സംഗീതകലാനിധി പുരസ്കാരം ലഭിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
ഏലൂർ

200px|thumb|right
എറണാകുളം നഗരത്തിൽ നിന്ന് ഏകദേശം 16 കി.മീ. ദൂരെയുള്ള വ്യവസായ ശാലകൾ നിറഞ്ഞ സ്ഥലമാണ്‌ **ഏലൂർ**. ഏലൂർ പഞ്ചായത്ത് പെരിയാർ നദിയാൽ ചുറ്റപ്പെട്ട് കിടക്കുന്നു. കേന്ദ്രപൊതുമേഖലാസ്ഥാപനങ്ങളായ ഫാക്ട്, ഹിന്ദുസ്ഥാൻ ഇൻസെക്ടിസൈഡ്സ് ലിമിറ്റഡ്, ഇൻഡ്യൻ റെയർ എർത്ത്സ് ലിമിറ്റഡ്. കേരള സർക്കാർ പൊതുമേഖലാസ്ഥാപനമായ ട്രാവൻകൂർ കൊച്ചിൻ കെമിക്കൽസ് സ്വകാര്യമേഖലയിലുള്ള ഹിൻഡാൽക്കോ എന്നിവയാണ്‌ പ്രധാന വൻകിട വ്യവസായ ശാലകൾ.
## പ്രധാന സ്ഥാപനങ്ങൾ
## '''വായനശാലകൾ'''
## '''.'''യുവജന വായനശാല ഏലൂർ നോർത്ത്
## .ഗ്രാമീണ വായനശാല മഞ്ഞുമ്മൽ
## .ദേശീയ വായനശാല ഏലൂർ
## .മുനിസിപ്പൽ വായനശാല പാതാളം

### ആശുപത്രികൾ
*ഇ.എസ്.ഐ ഹോസ്പിറ്റൽ, പാതാളം
*സെൻറ് ജോസഫ് ഹോസ്പിറ്റൽ, മഞ്ഞുമ്മൽ 

### വിദ്യാഭ്യാസ സ്ഥാപനങ്ങൾ
*എം.ഇ.എസ് ഉദ്യോഗമണ്ഡൽ സ്കൂൾ
*ടോക് എച്ച് സ്കൂൾ
*സെൻറ് ആൻസ് സ്കൂൾ
*ഗാർഡിയൻ എയിഞ്ചൽസ് സ്കൂൾ, മഞ്ഞുമ്മൽ
*ഗവ. എൽ.പി. സ്കൂൾ,ഏലൂർ സൗത്ത്,
*ഗവ്. ഹൈ സ്കൂൾ, കുറ്റിക്കാട്ടുകര
*കസ്തൂർബാ ഇംഗ്ലീഷ് മീഡിയം സ്കൂൾ
*ക്രസൻറ് കിൻഡർ ഗാർഡൻ,ഏലൂർ നോർത്ത്
*പാതാളം ഗവ. ഹയ്യർ സെക്കൻഡറി സ്കൂൾ
*ഗാർഡിയൻ എയിഞ്ചൽസ് സ്കൂൾ, ഏലൂർ നോർത്ത്,
### ആരാധനാലയങ്ങൾ

*ഏലൂർ ജുമാ മസ്ജിദ്
*നജാത്തുൽ ഇസ്ലാം മസ്ജിദ് ഏലൂർ നോർത്ത്
*പാട്ടുപുരയ്ക്കൽ ക്ഷേത്രം
*ബാലസുബ്രഹ്ണ്യ ക്ഷേത്രം, ഏലൂർ ഡിപ്പോ
*ബാലസുബ്രഹ്ണ്യ ക്ഷേത്രം, ഏലൂർ മഞ്ഞുമ്മൽ
*നറാണത്ത് അമ്പലം
*മഞ്ഞുമ്മൽ ക്രുസ്ത്യൻ പള്ളി
*ഏലൂർ സെൻറൽ ജുമാ മസ്ജിദ്, ഫാക്ട് കവല.
*ക്രിസ്തുരാജാ ചർച്ച്, വടക്കും ഭാഗം

വർഗ്ഗം:എറണാകുളം ജില്ലയിലെ ഗ്രാമങ്ങൾ
തകിലുകൊട്ടാമ്പുറം

1981-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ***തകിലുകൊട്ടാമ്പുറം***. പ്രേംനസീർ, സുകുമാരൻ,  മോഹൻലാൽ, ഷീല, ജലജ, അടൂർ ഭാസി, സുമലത എന്നിവരാണ്‌ ചിത്രത്തിൽ പ്രധാന വേഷങ്ങൾ കൈകാര്യം ചെയ്തത്. *[[മനസ്സിനക്കരെ]]* എന്ന ചിത്രവുമായി തിരിച്ചെത്തുന്നതിനുമുമ്പ് രണ്ടു പതിറ്റാണ്ടോളം ഷീല സിനിമാരംഗത്തോട് വിട്ടുനിന്നത് ഈ ചിത്രത്തോടെയായിരുന്നു.

## അഭിനേതാക്കൾ
* പ്രേംനസീർ
* സുകുമാരൻ
* മോഹൻലാൽ
* ഷീല
* ജലജ
* അടൂർ ഭാസി
* സുമലത
* ജഗതി ശ്രീകുമാർ
* മാള അരവിന്ദൻ
*രതീദേവി

## ഗാനങ്ങൾ
# സ്വപ്നങ്ങളേ വീണുറങ്ങൂ – യേശുദാസ്
# ഏകാന്തതയുടെ തടവറയിൽ – പി. സുശീല
# ഡ ഡ ഡ ഡാഡി – യേശുദാസ്, കെ.എസ്. ബീന, ബേബി കല
# എരിഞ്ഞടുങ്ങുമെൻ (ബിറ്റ്)
# കന്നിപ്പൂമ്പൈതൽ – യേശുദാസ്, കെ.എസ്. ബീന (സംഗീതം: സുശീല ദേവി)

## അവലംബം

## പുറത്തേക്കുള്ള കണ്ണികൾ
* 
* ''തകിലുകൊട്ടാമ്പുറം''  – മലയാളസംഗീതം.ഇൻഫോ
## ചിത്രം കാണാൻ
തകിലുകൊട്ടാമ്പുരം

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബാലു കിരിയത്ത് സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വില്യം ഹെർഷൽ

യുറാനസ് കണ്ടെത്തിയ ബ്രിട്ടീഷ് ജ്യോതിശാസ്ത്രജ്ഞനാണ്‌ **വില്യം ഹെർഷൽ** (ഇംഗ്ലീഷ്:Sir Frederick William Herschel ജർമ്മൻ: Friedrich Wilhelm Herschel). ഒരു സംഗീതജ്ഞൻ കൂടിയായ അദ്ദേഹമാണ്‌ ഇൻഫ്രാറെഡ് തരംഗങ്ങളെയും കണ്ടെത്തിയത്.

ജർമനിയിലെ ഹാനോവർ എന്ന സ്ഥലത്ത് 1738 നവംബർ 15-നാണ് വില്യം ഹെർഷൽ ജനിച്ചത്. 
## പുറത്തേക്കുള്ള കണ്ണികൾ

* William Herschel's ഡീപ്പ് സ്കൈ കാറ്റലോഗ്: ഇംഗ്ലീഷ്
* Full text of *[http://www.gutenberg.net/etext/12340 The Story of the Herschels] * (1886) from Project Gutenberg
* Portraits of William Herschel  at the National Portrait Gallery (United Kingdom)
* Herschel Museum of Astronomy located in his Bath home
* William Herschel Society
* ''The Oboe Concertos of Sir William Herschel'', Wilbert Davis Jerome ed. ISBN 0-87169-225-2

 

 
വർഗ്ഗം:1738-ൽ ജനിച്ചവർ
വർഗ്ഗം: 1822-ൽ മരിച്ചവർ
വർഗ്ഗം:നവംബർ 15-ന് ജനിച്ചവർ
വർഗ്ഗം:ഓഗസ്റ്റ് 25-ന് മരിച്ചവർ

വർഗ്ഗം:യുറാനസ്
വർഗ്ഗം:ബ്രിട്ടീഷ് ജ്യോതിശാസ്ത്രജ്ഞർ
വർഗ്ഗം:കോപ്ലി മെഡൽ നേടിയവർ
ആലങ്കോട് ലീലാകൃഷ്ണൻ

മലയാളത്തിലെ ഒരു കവിയും എഴുത്തുകാരനുമാണ്‌ **ആലങ്കോട് ലീലാകൃഷ്ണൻ**. യുവകലാസാഹിതി സംസ്ഥാന പ്രസിഡന്റ് ആണ്.

## ജീവിതരേഖ
1960 ഫെബ്രുവരി 1-ന്‌ വെങ്ങേത്ത് ബാലകൃഷ്ണൻ നമ്പ്യാരുടെയും മണപ്പാടി ലക്ഷ്മിക്കുട്ടി അമ്മയുടെയും മകനായി പൊന്നാനി താലൂക്കിലെ ആലങ്കോട് ഗ്രാമത്തിൽ ജനിച്ചു. 

1981 ൽ എം.ഇ.എസ്. പൊന്നാനി കോളേജിൽ നിന്ന് വാണിജ്യശാസ്ത്രത്തിൽ ബിരുദം നേടി. കേരള ഗ്രാമീൺ ബാങ്കിൽ ഉദ്യോഗസ്ഥനായിരുന്നു. സ്കൂൾ പഠനകാലത്തു തന്നെ ലീലാകൃഷ്ണൻ കവിതകളും ലേഖനങ്ങളും എഴുതിയിരുന്നു. കഥാപ്രസംഗകനായാണ് ലീലാകൃഷ്ണൻ ആദ്യം പൊതുവേദിയിൽ എത്തിയത്.

1993 ൽ പ്രസിദ്ധീകരിച്ച ലീലാകൃഷ്ണന്റെ "നിളയുടെ തീരങ്ങളിലൂടെ" എന്ന സാംസ്കാരിക പഠനഗ്രന്ഥം പിന്നീട് ദൂരദർശന്റെ ഡോക്യുമെന്ററി പരമ്പരയാക്കിയിട്ടുണ്ട്. കേരളത്തിന്റെ വിവിധ ഭാഗങ്ങളിൽ പഠനാത്മക യാത്രകൾ നടത്തിയിട്ടുള്ള ഇദ്ദേഹം ഒരു സ്വതന്ത്ര പത്രപ്രവർത്തകൻ കൂടിയാണ്‌. കൂടാതെ ആനുകാലികങ്ങളിൽ കവിതകളും ലേഖനങ്ങളും എഴുതുന്നു. തിരൂരിലെ തുഞ്ചൻ സ്മാരക കമ്മറ്റി അംഗമാണ്‌ നിലവിൽ ലീലാകൃഷ്ണൻ. "ഏകാന്തം" ഉൾപ്പെടെ ഏതാനും മലയാള സിനിമകൾക്ക് കഥയും തിരക്കഥയും ഗാനങ്ങളും എഴുതിയിട്ടുണ്ട്. കൈരളി പീപ്പിൾ ടി.വിയിൽ പ്രക്ഷേപണം ചെയ്തുവരുന്ന "മാമ്പഴം" എന്ന കവിതാലാപന റിയാലിറ്റിഷോയിലെ വിധികർത്താക്കളിൽ ഒരാളാണ് ലീലാകൃഷ്ണൻ.

## കുടുംബം
ഭാര്യ : ബീന (അദ്ധ്യാപിക) മക്കൾ: കവിത,വിനയ്കൃഷ്ണൻ.

## കൃതികൾ
*ഏകാന്തം
*വള്ളുവനാടൻ പൂരക്കാഴ്ചകൾ
*നിളയുടെ തീരങ്ങളിലൂടെ
*പി.യുടെ പ്രണയ പാപങ്ങൾ
*താത്രിക്കുട്ടിയുടെ സ്മാർത്താവിചാരം
*മനുഷ്യനെ തൊടുന്ന വാക്ക്
*മനുഷ്യൻ സുന്ദരനാണ് 
*സഞ്ചാരിയുടെ വഴിയമ്പലങ്ങൾ

## ചിത്രശാല

പ്രമാണം:ALANCODU LEELAKRISHNAN.jpg|
File:Alamkode Leelakrishnan at Qatar Keraleeyam event.JPG|ആലങ്കോട് ലീലാകൃഷ്ണൻ ഖത്തർ കേരളീയം പരിപാടിയിൽ
File:Alankod leelakrishnan.jpg|കേരളാ ലിറ്ററേച്ചർ ഫെസ്റ്റിവലിലെ കവിയരങ്ങിൽ (2017 ഫെബ്രുവരി 05


## അവലംബം

ഡിസി ബുക്സ് പുഴ്.കോം 

വർഗ്ഗം:1960-ൽ ജനിച്ചവർ
വർഗ്ഗം:ഫെബ്രുവരി 1-ന് ജനിച്ചവർ
വർഗ്ഗം:മലയാളകവികൾ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:പത്മപ്രഭാ പുരസ്കാരം ലഭിച്ചവർ
ജൂനിപെർ നെറ്റ്‌വർക്‌സ്

കാലിഫോർണിയ ആസ്ഥാനമാക്കി പ്രവർത്തിക്കുന്ന ഒരു ബഹുരാഷ്ട്ര വിവരസാങ്കേതികവിദ്യാകമ്പനിയാണ് **ജുനിപെർ  നെറ്റ്‌വർക്‌സ്**.  നെറ്റ്‌വർക്കിംഗിനും ഇന്റർനെറ്റ്ർക്കിംഗിനും വേണ്ടുന്ന ഉപകരണ സാമഗ്രികളിൽ ചിലതായ സ്വിച്ചുകൾ, റൂട്ടറുകൾ, ഫയർവാളുകൾ, വോയിസ് ഓവർ ഐ.പി. ഉപകരണങ്ങൾ എന്നിവ രൂപകൽപ്പന ചെയ്ത് നിർമ്മിക്കുന്ന  സ്ഥാപനമാണിത്‌.

## അവലംബം


വർഗ്ഗം:കമ്പ്യൂട്ടർ അധിഷ്ഠിത വ്യവസായങ്ങൾ
തേനും വയമ്പും

1981-ൽ പ്രീമിയർ എന്റർപ്രൈസസ്സിനു വേണ്ടി കുരുവിള കയ്യാലക്കകം നിർമ്മിച്ച് ജോൺപോൾ കഥ, തിർക്കഥ സംഭാഷണമെഴുതി അശോക് കുമാർ സംവിധാനം ചെയ്ത്   പുറത്തിറങ്ങിയ ഒരു മലയാളചലച്ചിത്രമാണ്‌ ***തേനും വയമ്പും***. . പ്രേംനസീർ, മോഹൻലാൽ, സുമലത, റാണി പത്മിനി (നടി), നെടുമുടി വേണു എന്നിവരാണ്‌ പ്രധാന അഭിനേതാക്കൾ.  ബിച്ചു തിരുമലയുടെ വരികൾക്ക്  രവീന്ദ്രൻ സംഗീതം നിർവ്വഹിച്ചു.. ഈ ചിത്രത്തിലെ "തേനും വയമ്പും നാവിൽ തൂകും വാനമ്പാടി" എന്ന ഗാ‍നം വളരെ പ്രസിദ്ധമാണ്. **ഒറ്റക്കമ്പി നാദം മാത്രം** എന്ന  ഗാനം അതിന്റെ  വരികളുടെ വശ്യതയും ഈണത്തിന്റെ മനോഹാരിതയും ഒത്തുചേർന്ന്  മലയാളത്തിലെ എക്കാലത്തെയും മികച്ച ഗാനമാക്കിയിരിക്കുന്നു. 

## താരനിര

## പാട്ടരങ്ങ്
ഗാനങ്ങൾ :ബിച്ചു തിരുമലഈണം : രവീന്ദ്രൻ
 	

## പുറത്തേക്കുള്ള കണ്ണികൾ
* 
* ''തേനും വയമ്പും''  – മലയാളസംഗീതം.ഇൻഫോ

വർഗ്ഗം:1981-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചുതിരുമല-രവീന്ദ്രൻ ഗാനങ്ങൾ
വർഗ്ഗം:എസ്.കുമാർ കാമറ ചലിപ്പിച്ച ചലച്ചിത്രങ്ങൾ
സോപ്പ് ഓപ്പറ

ആഴ്ചയിൽ അഞ്ചുദിവസത്തോളം ദിനം പ്രതി സം‌പ്രേക്ഷണം ചെയ്യുന്ന ടെലിവിഷൻ പരിപാടികളെയാണ്‌ **സോപ്പ് ഓപ്പറ** എന്ന് പറയുന്നത്. നിരവധി കഥാപാത്രങ്ങളുടെ ജീവിതങ്ങളും അവരുടെ പരസ്പരമുള്ള വൈകാരിക ബന്ധങ്ങളും ഇതിൽ തുറന്നുകാട്ടുന്നു. ഡെയ്ലി സോപ്പ് എന്നും ഇത് വിളിക്കപ്പെടാറുണ്ട്. അമേരിക്കൻ പ്രയോഗമാണിവ. ആരംഭകാലത്ത് സോപ്പ് നിർമ്മാതാക്കളായിരുന്നു ഇത്തരം പരമ്പരകളുടെ പ്രായോജകർ. കുടുംബ സീരിയലുകൾ, റിയാലിറ്റി ഷോകൾ എന്നിവയെല്ലാം സോപ്പ് ഓപ്പറകളിൽ പെടും.

1950-ൽ ആദ്യമായി പ്രക്ഷേപണം ചെയ്ത ബി.ബി. റേഡിയോയുടെ ദ ആർച്ചേർസ് ആണ് ലോകത്തിലെ ഏറ്റവും കൂടുതൽ കാലം പ്രക്ഷേപണം ചെയ്ത റേഡിയോ സോപ്പ് ഓപ്പറ. ലോകത്തിലെ ഏറ്റവും ദൈർഘ്യമേറിയ ടെലിവിഷൻ സോപ്പ് ഓപ്പറ 1960 ൽ ITV പ്രക്ഷേപണം ചെയ്ത കൊറോണേഷൻ സ്ട്രീറ്റ് ആയിരുന്നു.

## ഉത്ഭവവും ചരിത്രവും
"സോപ്പ് ഓപ്പറ" ആയി കണക്കാക്കപ്പെടുന്ന ആദ്യത്തെപരമ്പര *പെയിന്റഡ് ഡ്രീംസ്*  1930 ഒക്ടോബർ 20 ന് ചിക്കാഗോ റേഡിയോ സ്റ്റേഷൻ  WGN ലൂടെ അരങ്ങേറി. ആദ്യകാല റേഡിയോ പരമ്പരകളിലൊന്നായ പെയിന്റഡ് ഡ്രീംസ് പ്രവൃത്തിദിവസത്തെ പകൽ സമയം പ്രക്ഷേപണം ചെയ്തിരുന്നു, സാധാരണയായി ആഴ്ചയിൽ അഞ്ച് ദിവസമായിരുന്നു ഇത്. ശ്രോതാക്കളിൽ ഭൂരിഭാഗവും വീട്ടമ്മമാരായിരിക്കുമെന്നതിനാൽ ഷോകൾ പ്രധാനമായും വനിതാ പ്രേക്ഷകരെയാണ് ലക്ഷ്യമിട്ടിരുന്നത്.

## അവലംബം
തോമസ് മൂർ

പതിനാറാം നൂറ്റാണ്ടിൽ ഇംഗ്ലണ്ടിൽ ‍ജീവിച്ചിരുന്ന വിശ്വപ്രശ‌സ്തനായ രാജ്യതന്ത്രജ്ഞനും നിയമജ്ഞനുമാണ്‌ സർ **തോമസ് മൂർ**.(1478-1535). ലോർഡ് ചാൻസലർ പദവി വഹിച്ചിരുന്ന അദ്ദേഹം യുട്ടോപ്പ്യ എന്ന ഗ്രന്ഥത്തിന്റെ കർത്താവെന്ന നിലയിലും അറിയപ്പെടുന്നു. ഹെൻറി എട്ടാമന്റെ സഭാവിരുദ്ധപ്രവർത്തനങ്ങൾക്കെതിരെ പ്രതികരിച്ചതിന്റെ പേരിൽ രക്തസാക്ഷിത്വം വരിച്ച തോമസ് മൂറിനെ ആഗോള കത്തോലിക്കാ സഭ വിശുദ്ധനായി വണങ്ങുന്നു.

കേരള കത്തോലിക്ക യുവജന പ്രസ്ഥാനത്തിന്റെ രക്ഷാധികാരിയായി കണക്കാക്കപെടുന വിശുദ്ധനാണ് തോമസ് മോർ.

## വിദ്യാഭ്യാസവും വളർച്ചയും
ലണ്ടനിൽ 1477 ലാണ്‌ തോമസ് മോറിന്റെ ജനനം. കാന്റർബറി ആർച്ച്ബിഷപ്പായിരുന്ന കാർഡിനൽ ജോൺ മോർട്ടന്റെ സംരക്ഷണത്തിൽ വിദ്യാഭ്യാസം നടത്തി. 14- ആം വയസിൽ ഓക്സ്ഫോഡിലെ വിദ്യാർത്ഥിയായി. 22- മത്തെ വയസ്സിൽ നിയമ ബിരുദം നേടി. 26- ആം വയസ്സിൽ നിയമസഭാംഗമായി. 27-ആം വയസ്സിൽ 17 കാരിയായ ജയിൻ കോൾട്ട് എന്ന യുവതിയെ വിവാഹം ചെയ്തു. മാഗരറ്റ്, സിലി, എലിസബത്ത്, ജോൺ എന്നിവരാണ്‌ മക്കൾ. 1511 ൽ ജയിനിന്റെ മരണത്തെ തുടർന്ന് ആലിസ് മിൽട്ടൺ എന്ന വിധവയെ വിവാഹം ചെയ്തു. ലണ്ടൻ നഗരത്തിനടുത്തുള്ള ബക്കിൾസ് ബറിയിൽ നിന്നും തേംസ് നദീതീരത്തിലുള്ള ചെൽസിയിൽ താമസമാക്കിയ മോർ ലണ്ടൻ നഗരത്തിന്റെ ഉപാദ്ധ്യക്ഷൻ, നിയമാദ്ധ്യാപകൻ എന്നീ നിലകളിൽ തിളങ്ങിയ വ്യക്തിത്വമായിരുന്നു. 37- ആം വയസ്സിൽ രാജതന്ത്രജ്ഞനും ( നയതന്ത്രജ്ഞൻ) സ്ഥാനപതിയുമായ (അംബാസിഡർ) മോർ 43-ആമത്തെ വയസ്സിൽ ഇംഗ്ലണ്ടിന്റെ ധനകാര്യാലയത്തിൽ ഉപാദ്ധ്യക്ഷൻ, ജനസഭയുടെ സ്പീക്കർ, ഓക്സ്ഫോഡ്, കേംബ്രിഡ്ജ് സർവകലശാലയുടെ രക്ഷാധികാരി എന്നീ ഉന്നത പദവികളിൽ നിയമിതനായി. 1529 ൽ 51-ആം വയസ്സിൽ ഇംഗ്ലണ്ടിലെ സമുന്നത പദവിയായ ലോർഡ് ചാൻസലർ സ്ഥാനത്തേക്ക് ഉയർത്തപ്പെട്ടു.
## സ്വാധീനമേഖല
പ്രഗൽഭനായ നിയമ പണ്‌ഡിതനും എഴുത്തുകാരനും ഹ്യൂമനിസ്റ്റും പ്രസംഗകനുമായ മോറിന്‌ ആംഗല സാഹിത്യത്തിലും ലത്തീനിലും ഗ്രീക്കിലും അവഗാഹമുണ്ടായിരുന്നു. യൂറോപ്പിലെ പ്രഗൽഭരായ പണ്ഡിതരുമായി അടുത്തു പരിചയമുണ്ടായിരുന്ന അദ്ദേഹം ലോകപ്രശസ്തിയാർജ്ജിച്ച ഡച്ചുകാരനായ ഇറാസ്മൂസിന്റെ സുഹൃത്താണ്‌. ഹോൾബയിൽ ഏറെനാൾ അദ്ദേഹത്തിന്റെ ആതിഥ്യം സ്വീകരിച്ചിട്ടുണ്ട്. ഷേക്സ്പിയറിനെ ശക്തമായി സ്വാധീനിച്ച റിച്ചാർഡ് മൂന്നാമന്റെ ചരിത്രം ഇംഗ്ലീഷ് ചരിത്ര ഗ്രന്ഥങ്ങളുടെ മുന്നോടിയായി രചിച്ചത് മോറായിരുന്നു.
## എഴുത്തുകാരൻ എന്ന നിലയിൽ
16-ആം നൂറ്റാണ്ടിൽ രാഷ്ട്രത്തെക്കുറിച്ച് എഴുതപ്പെട്ട മക്കിയവെല്ലിയുടെ പ്രിൻസ് പോലെ ശ്രദ്ധേയമായ ഗ്രന്ഥമായിരുന്നു തോമസ് മോറിന്റെ യുട്ടോപ്പ്യ. സമത്വം, സാഹോദര്യം തുടങ്ങിയ സുവിശേഷമൂല്യങ്ങളിൽ അടിസ്ഥാനമിട്ടതും ജനാധിപത്യക്രമത്തിലുള്ളതുമായ ഒരു ആദർശരാഷ്ട്രത്തെക്കുറിച്ചുള്ള സങ്കൽപ്പമാണ്‌ ഇതിലെ ഇതിവ്രത്തം. നർമ്മബോധമുള്ളവനും നടനും ലഘുനാടകങ്ങളുടെ കർത്താവുമായ തോമസ് മോറിനാണ്‌ ഇറാസ്മൂസ് തന്റെ പ്രസിദ്ധമായ "മണ്ടത്തരത്തിന്‌ സ്തുതി" എന്ന ഗ്രന്ഥം സമർപ്പിച്ചത്.
## രക്തസാക്ഷിത്വം
മാർപ്പാപ്പയെ ലംഘിച്ചു പ്രവർത്തിക്കുകയും ഇംഗ്ലണ്ടിലെ സഭയുടെ മേധാവിയായി സ്വയം പ്രഖ്യാപിക്കുകയും ചെയ്ത ഹെൻറി എട്ടാമനെതിരെ ശബ്ദമുയർത്തി. ഇതേ തുടർന്ന് 1535 ജൂലൈ ആറിന്‌ രക്തസാക്ഷിത്വം വഹിച്ചു. മനസാക്ഷിക്കൊത്തവിധം ജീവിക്കുകയും സഭാവിരുദ്ധപ്രവർത്തനങ്ങളെ എതിർത്ത് രക്തസാക്ഷിത്വം വരിച്ചതിന്റെ പേരിലും 1935 മെയിൽ പീയൂസ് പതിനൊന്നാമൻ മാർപ്പാപ്പ തോമസ് മോറിനെ വിശുദ്ധനായി പ്രഖ്യാപിച്ചു.

## പുറത്തേക്കുള്ള കണ്ണികൾ
* Thomas More Studies database : contains several of More's English works, including dialogues, early poetry and letters, as well as journal articles and biographical material
* 
* 
* 

വർഗ്ഗം:1478-ൽ ജനിച്ചവർ
വർഗ്ഗം: 1535-ൽ മരിച്ചവർ
വർഗ്ഗം:ഫെബ്രുവരി 7-ന് ജനിച്ചവർ
വർഗ്ഗം:ജൂലൈ 6-ന് മരിച്ചവർ

വർഗ്ഗം:രാഷ്ട്രതന്ത്രജ്ഞർ
മാക് ഒ.എസ്. 8

1997, ജൂലൈ 26-ന് ആപ്പിൾ പുറത്തിറക്കിയ ഓപ്പറേറ്റിങ് സിസ്റ്റമാണ് **മാക് ഒ.എസ്. 8**. പുറത്തിറക്കി ആദ്യ രണ്ടാഴ്ചക്കകം 1.2 ദശലക്ഷം കോപ്പികൾ വിറ്റഴിഞ്ഞുവെന്നാണ് കണക്ക്. ഏകദേശം ആറ് വർഷം മുമ്പ്, സിസ്റ്റം 7 പുറത്തിറങ്ങിയതിന് ശേഷമുള്ള ക്ലാസിക് മാക് ഒഎസ് എക്സ്പീരിയൻസിന്റെ ഏറ്റവും വലിയ ഓവർഹോൾ ഇതിൽ ഉൾപ്പെടുന്നു. മുൻ പതിപ്പുകളേക്കാൾ നിറത്തിന് ഇത് കൂടുതൽ ഊന്നൽ നൽകുന്നു. അപ്‌ഡേറ്റുകളുടെ ഒരു പരമ്പരയിലൂടെ പുറത്തിറക്കിയ മാക് ഒഎസ് 8, ആപ്പിളിന്റെ വ്യവസായപരമായി ഇറക്കാൻ സാധിക്കാത്ത കോപ്‌ലാൻഡ് എന്ന ഒഎസിനായി 1988 മുതൽ 1996 വരെ വികസിപ്പിച്ചെടുത്ത നിരവധി സാങ്കേതികവിദ്യകളുടെ സംയോജനത്തെ പ്രതിനിധീകരിക്കുന്നു. ആപ്പിളിന്റെ ചരിത്രത്തിലെ പ്രയാസകരമായ സമയമായതിനാൽ, പല പൈറേറ്റ് ഗ്രൂപ്പുകളും പുതിയ ഒഎസിന്റെ പൈറേറ്റ്ഡ് കോപ്പി ലഭ്യമാക്കിയില്ല, പകരം അത് വാങ്ങാൻ ആളുകളെ പ്രേരിപ്പിച്ചു.

പ്ലാറ്റിനം ഇന്റർഫേസും നേറ്റീവ് പവർപിസി മൾട്ടിത്രെഡഡ് ഫൈൻഡറും ഉൾപ്പെടെ ലൈനപ്പിലെ ഏറ്റവും ദൃശ്യമായ മാറ്റങ്ങൾ മാക് ഒഎസ് 8.0 അവതരിപ്പിക്കുന്നു. മാക് ഒഎസ് 8.1, എച്ച്എഫ്എസ് പ്ലസ്(HFS Plus) എന്ന പേരിൽ ഒരു പുതിയ, കൂടുതൽ കാര്യക്ഷമമായ ഫയൽ സിസ്റ്റം അവതരിപ്പിക്കുന്നു. മാക് ഒഎസ് 8.5 ആണ് മാക് ഒഎസിന്റെ ഒരു പവർപിസി പ്രോസസർ ആവശ്യമായ ആദ്യ പതിപ്പാണിത്. ക്വിക്ക്ഡ്രോ, ആപ്പിൾ സ്ക്രിപ്റ്റ്(AppleScript), ഷെർലോക്ക് സെർച്ച് യൂട്ടിലിറ്റി എന്നിവയുടെ പവർപിസി നേറ്റീവ് പതിപ്പുകൾ ഇത് അവതരിപ്പിച്ചു. അതിന്റെ പിൻഗാമിയായ മാക് ഒഎസ് 9, 1999 ഒക്ടോബർ 23-ന് പുറത്തിറങ്ങി.
## പതിപ്പുകൾ

## കോപാറ്റിബിലിറ്റി

## അവലംബം


## പുറം കണ്ണികൾ
*Technical Note TN1102 Mac OS 8 Developer Information from Apple
*Technical Note TN1121 Mac OS 8.1 Developer Information from Apple
*Technical Note TN1142 Mac OS 8.5 Developer Information from Apple
*Technical Note TN1163 Mac OS 8.6 Developer Information from Apple
*Mac OS 8 Hardware Compatibility

വർഗ്ഗം:ഓപ്പറേറ്റിങ് സിസ്റ്റങ്ങൾ
വർഗ്ഗം:മാക് ഒ.എസ്
പവർ ബുക്ക് G3

**പവർ ബുക്ക് ജി3** ആപ്പിൾ 1997-നും 2000-നുമിടയ്ക്ക് പുറത്തിറക്കിയ മാക്കിൻറോഷ് പ്രൊഫഷണൽ ലാപ്ടോപ്പുകളാണ്. പവർ പിസി ജി3 (പിപിസി740/750) പ്രോസസ്സറുകളുപയോഗിക്കുന്ന ആദ്യ ലാപ്ടോപ്പുകളാണിവ. പവർ ബുക്ക് ജി4 ആണ് ഇവയുടെ പിൻഗാമി.

ജി3 ആദ്യത്തെ കറുത്ത ആപ്പിൾ ലാപ്‌ടോപ്പായിരുന്നു, 2006-ൽ കറുത്ത മാക്ബുക്കാണ്. മുമ്പത്തെ പവർബുക്കുകൾ ഇരുണ്ട ചാരനിറമായിരുന്നു.
## പവർ ബുക്ക് ജി3 (കാംഗാ)
കാംഗാ എന്ന് കോഡ്നേമുള്ള ഇവയാണ് ആദ്യ പവർ ബുക്ക് ജി3 ലാപ്ടോപ്പുകൾ. പവർ ബുക്ക് 3400 ലാപ്ടോപ്പുകളാണ് ഇവയുടെ അടിസ്ഥാനം. അതിനാൽ അനൌദ്യോഗികമായി ഈ ലാപ്ടോപ്പുകൾ പവർ ബുക്ക് 3500 എന്ന് അറിയപ്പെട്ടു.ഇത് 3400സി-യുടെ അതേ കേസും വളരെ സമാനമായ മദർബോർഡും ഉപയോഗിച്ചു. മദർബോർഡ് 40 മെഗാഹെർട്‌സിൽ നിന്ന് 50 മെഗാഹെർട്‌സിലേക്ക് അപ്‌ലോക്ക് ചെയ്‌തു, ഇത് പഴയ 3400 റാം മൊഡ്യൂളുകളുമായി ചില പൊരുത്തക്കേടുകൾക്ക് കാരണമായി. മദർബോർഡിലെ മറ്റ് മാറ്റങ്ങളിൽ ഓൺ-ബോർഡ് റാം 16 എംബിയിൽ നിന്ന് 32 എംബിയായി ഇരട്ടിയാക്കുന്നതും ഓൺ-ബോർഡ് ചിപ്സ് ആൻഡ് ടെക്നോളജീസ് ഗ്രാഫിക്സ് കൺട്രോളറിന്റെ വേഗതയേറിയ പതിപ്പും ഉൾപ്പെടുന്നു. ജി3 കംഗയ്ക്ക് 3400സി യുടെ ഇരട്ടിയിലധികം വേഗമുണ്ട്,, മെച്ചപ്പെടുത്തിയ ഗ്രാഫിക്സ് കൺട്രോളർ 74 ശതമാനം അധികം സ്‌ക്രീൻ റിഫ്രഷ് റേഷ്യോ കൈവരിക്കാനിടയാക്കി.

ഈ ആദ്യത്തെ പവർബുക്ക് ജി3 250 മെഗാഹെഡ്സ് ജി3 പ്രൊസസറും 12.1" ടിഎഫ്ടി എസ്വിജിഎ എൽസിഡി(TFT SVGA LCD) യും ഉപയോഗിച്ചു. മാക് ഒഎസ് 10-ന് ഔദ്യോഗികമായി അനുയോജ്യമല്ലാത്ത ഒരേയൊരു ജി3 സിസ്റ്റമാണിത് (ഒഎസ് എക്സ് ഇൻസ്റ്റാൾ ചെയ്യാൻ ആപ്പിൾ അനുവദിച്ചിട്ടില്ലെങ്കിലും മറ്റ് വിവിധ രീതികൾ ഉപയോഗിക്കാം) 5 മാസത്തിൽ താഴെ സമയമേ കാംഗ വിപണിയിൽ ഉണ്ടായിരുന്നുള്ളൂ, ജി3 പവർബുക്കുകൾ വേഗത്തിൽ ഷിപ്പ് ചെയ്യാൻ ആപ്പിളിനെ അനുവദിക്കുന്ന ഒരു സ്റ്റോപ്പ്ഗാപ്പ് സംവിധാനമായി ഇത് കണക്കാക്കപ്പെടുന്നു, അതേസമയം ആപ്പിൾ അതിന്റെ വിപ്ലവകരമായ പവർബുക്ക് ജി3 സീരീസ് തയ്യാറാക്കി. ആപ്പിളിന്റെ ഏറ്റവും വേഗത്തിൽ നിരസിക്കപ്പെട്ട പവർബുക്ക് എന്ന നിലയിലാണെങ്കിലും, പവർബുക്ക് 190, 5300, 3400 മോഡലുകളിൽ നിന്ന് പരസ്പരം മാറ്റാവുന്ന എക്സ്പാൻഷൻ ബേ മൊഡ്യൂളുകൾ, ബാറ്ററികൾ, മറ്റ് പെരിഫറലുകൾ എന്നിവ ഉപയോഗിക്കുന്നത് തുടരാൻ വേണ്ടി പലരും കാംഗ വാങ്ങാൻ തിരഞ്ഞെടുത്തു. തുടർന്നുള്ള വാൾസ്ട്രീറ്റ് പവർബുക്കുകളേക്കാൾ വീതി, കുറച്ച് വർഷങ്ങൾക്ക് ശേഷം ആപ്പിൾ ഐബുക്കി(Apple iBook)-ന്റെ അരങ്ങേറ്റം വരെ കംഗ ജി3 ലാപ്‌ടോപ്പ് അതുവരെ ലഭ്യമായതിൽ വെച്ച് ഏറ്റവും ചെറിയ ലാപ്‌ടോപ്പായി തുടർന്നു.
## പുറം കണ്ണികൾ
* Apple Support പവർ ബുക്ക് G3
* How to Identify Different Models  at Apple.com
* Portable Mac index at Lowendmac
* Pictures of Pismo internals

## അവലംബം
മാക് ഒഎസ് 9

ആപ്പിളിന്റെ ക്ലാസിക് ഒഎസ് കുടുംബത്തിലെ അവസാന പതിപ്പാണ് **മാക് ഒഎസ് 9**. 1999, ഒക്ടോബർ 23-നാണ് ഇത് പുറത്തിറക്കിയത്. 2001-ൽ മാക് ഒഎസ് 10 (2011-ൽ ഒഎസ് 10 എന്നും 2016-ൽ മാക്ഒഎസ് എന്നും പുനർനാമകരണം ചെയ്തു) അതിന്റെ പിൻഗാമിയായി. 2002-ൽ ഇതിന്റെ പിന്തുണ ആപ്പിൾ നിർത്തി. ഇത് "എക്കാലത്തെയും മികച്ച ഇന്റർനെറ്റ് ഓപ്പറേറ്റിംഗ് സിസ്റ്റം" ആയി ആപ്പിൾ പ്രമോട്ട് ചെയ്തു. ഷെർലക്ക് 2 ന്റെ ഇന്റർനെറ്റിൽ പരതുന്നതിനുള്ള കഴിവുകൾ, ഐടൂൾസ്(iTools) എന്നറിയപ്പെടുന്ന ആപ്പിളിന്റെ സൗജന്യ ഓൺലൈൻ സേവനങ്ങളുമായുള്ള സംയോജനം, മെച്ചപ്പെട്ട ഓപ്പൺ ട്രാൻസ്പോർട്ട് നെറ്റ്‌വർക്കിംഗ് എന്നിവ എടുത്തുകാണിക്കുന്നു. മാക് ഒഎസ് 9 ന് സംരക്ഷിത മെമ്മറിയും പൂർണ്ണമായ പ്രീ-എംപ്റ്റീവ് മൾട്ടിടാസ്‌കിംഗും ഇല്ലെങ്കിലും, ശാശ്വതമായ മെച്ചപ്പെടുത്തലുകൾ വഴി ഒരു ഓട്ടോമേറ്റഡ് സോഫ്റ്റ്‌വെയർ അപ്‌ഡേറ്റ് എഞ്ചിന്റെ ആമുഖവും ഒന്നിലധികം ഉപയോക്താക്കൾക്കുള്ള പിന്തുണയും നൽകുന്നു. 

2001-ന്റെ അവസാനത്തോടെ ആപ്പിൾ മാക് ഒഎസ് 9-ന്റെ വികസനം അവസാനിപ്പിച്ചു, ഭാവിയിലെ എല്ലാ വികസനവും മാക് ഒഎസ് 10-ലേക്ക് മാറ്റി. മാക് ഒഎസ് 9-ലേക്കുള്ള അവസാന അപ്‌ഡേറ്റുകൾ വഴി, ക്ലാസിക് എൻവയോൺമെന്റിൽ പ്രവർത്തിക്കുമ്പോൾ മാക് ഒഎസ് 10-മായുള്ള അനുയോജ്യത പ്രശ്‌നങ്ങളും കാർബൺ ആപ്ലിക്കേഷനുകളുമായുള്ള അനുയോജ്യതയും പരിഹരിച്ചു. 2002-ലെ വേൾഡ് വൈഡ് ഡെവലപ്പേഴ്‌സ് കോൺഫറൻസിൽ, ഒഎസ് 9-ന്റെ ഒരു മോക്ക് ഫ്യൂണറൽ നടത്തിക്കൊണ്ടാണ് സ്റ്റീവ് ജോബ്‌സ് തന്റെ മുഖ്യപ്രഭാഷണം ആരംഭിച്ചത്.
## പതിപ്പുകൾ

## കോപാറ്റിബിലിറ്റി

## അവലംബം

## External links
* Technote TN1176 Mac OS 9 from apple.com
* Mac OS 9 "Special Report" from MacInTouch 
* Apple | iMac Firmware Update 
* Run Mac OS 9 on an Intel Mac 

വർഗ്ഗം:മാക് ഒ.എസ്
ഐ മാക് (ഇൻ്റൽ അധിഷ്ഠിതം)

**ഐ മാക്**  2006 മുതൽ 2022 വരെ ആപ്പിൾ രൂപകൽപ്പന ചെയ്യുകയും നിർമ്മിക്കുകയും വിൽക്കുകയും ചെയ്ത മാക്കിന്റോഷ് ഡെസ്‌ക്‌ടോപ്പ് കമ്പ്യൂട്ടറുകളുടെ നിർത്തലാക്കപ്പെട്ട ഒരു പരമ്പരയാണിത്. വിൽക്കുമ്പോൾ, മാക് മിനി(Mac Mini)-യുടെ ഓൾ-ഇൻ-വൺ ബദലായി പ്രവർത്തിക്കുന്ന മാക്കിന്റോഷ് ലൈനപ്പിലെ മൂന്ന് ഡെസ്‌ക്‌ടോപ്പ് കമ്പ്യൂട്ടറുകളിൽ ഒന്നായിരുന്നു. ഇതിന്റെ പ്രകടന മികവ് മാക്പ്രോയ്ക്ക് താഴെയായി. 2017 മുതൽ 2021 വരെ സിയോൺ(Xeon) അടിസ്ഥാനമാക്കിയുള്ള ഐമാക് പ്രോയ്‌ക്കൊപ്പം ഇത് വിൽപന നടത്തി.

2009-ന് മുമ്പുള്ള ഐമാക് മോഡലുകളിൽ ഒന്നുകിൽ വെളുത്ത പോളികാർബണേറ്റ് എൻക്ലോഷർ അല്ലെങ്കിൽ ഒരു അലുമിനിയം എൻക്ലോഷർ ആയിരുന്നു ഉണ്ടായിരുന്നത്. 2009 ഒക്ടോബറിലെ ഐമാക് മോഡലിൽ ഒരു യൂണിബോഡി അലുമിനിയം എൻക്ലോഷർ ഉണ്ടായിരുന്നു, ഇതിന്റെ ഒരു പതിപ്പ് നിലവിലെ മോഡലിൽ ഇപ്പോഴും കാണാൻ കഴിയും. 2012 ഒക്ടോബറിൽ പുറത്തിറങ്ങിയ ഐമാക്സ് വളരെ കനം കുറഞ്ഞ ഡിസ്‌പ്ലേയാണ് അവതരിപ്പിച്ചത്, എഡ്ജ് മെഷറിംഗ് വെറും 5 എംഎം(mm) മാത്രം.

ആപ്പിൾ സിലിക്കണിലേക്കുള്ള മാക് പരിവർത്തനത്തിന്റെ ഭാഗമായി 2021 മുതൽ ആപ്പിൾ സിലിക്കണുള്ള(എം1 ആപ്പിൾ പ്രോസ്സർ) ഐമാക്, ഇന്റൽ അധിഷ്‌ഠിത ഐമാക് ശേഷം വന്നതാണ്. 2021 ഏപ്രിൽ 20-ന്,  എം1(M1) പ്രോസസറിനെ അടിസ്ഥാനമാക്കി 24-ഇഞ്ച് മോഡൽ പുറത്തിറക്കിയതിനെത്തുടർന്ന് 4കെ റെറ്റിന ഡിസ്പ്ലേയുള്ള 21.5-ഇഞ്ച് ഇന്റൽ ഐമാക്(Intel iMac) നിർത്തുകയും 2021 ഒക്ടോബറിൽ ശേഷിക്കുന്ന റെറ്റിന ഇതര മോഡലുകൾ നിർത്തുകയും ചെയ്തു. 27-ഇഞ്ച് മാക് സ്റ്റുഡിയോയുടെയും 27 ഇഞ്ച് ആപ്പിൾ സ്റ്റുഡിയോ ഡിസ്‌പ്ലേയുടെയും വരവിനെത്തുടർന്ന് 2022 മാർച്ച് 8-ന് ഈ മോഡൽ നിർത്തലാക്കി.
## ചരിത്രം
2006 ജനുവരി 10-ന് നടന്ന മാക്‌വേൾഡ് കോൺഫറൻസിലും എക്‌സ്‌പോയിലും സ്റ്റീവ് ജോബ്‌സ്, കോർ ഡ്യുവോ എന്ന ഇന്റൽ സിപിയു ഉപയോഗിക്കുന്ന ആദ്യത്തെ മാക്കിന്റോഷായിരിക്കും പുതിയ ഐമാക് എന്ന് പ്രഖ്യാപിച്ചു. ഇന്റൽ അധിഷ്‌ഠിത മാക്ബുക്ക് പ്രോയ്‌ക്കൊപ്പം പുതിയ ഐമാക് അവതരിപ്പിച്ചത് ഇന്റൽ പ്രോസസ്സറുകളിലേക്കുള്ള മാക്കിന്റെ പരിവർത്തനത്തിന്റെ തുടക്കമായിരുന്നു. തുടർന്നുള്ള മാസങ്ങളിൽ, 2006 ഫെബ്രുവരി 28-ന് ഇന്റൽ കോർ-പവേർഡ് മാക് മിനി അവതരിപ്പിച്ചതുൾപ്പെടെ മറ്റ് മാക് ഉൽപ്പന്നങ്ങളും ഈ പാത പിന്തുടർന്നു, 2006 മെയ് 16-ന് ലാപ്‌ടോപ്പ് കമ്പ്യൂട്ടറുകളുടെ മാക്ബുക്ക് കൺസ്യൂമർ ലൈൻ നിലവിൽ വന്നു. 2006 ഓഗസ്റ്റ് 7-ന് മാക് പ്രോ(Mac Pro), 2006 നവംബറിൽ എക്സ്സെർവിലേക്കുള്ള(Xserve), മാറ്റം പൂർത്തിയാക്കി.
## മോഡലുകൾ
### പോളികാർബണേറ്റ് ഐ മാക്

### അലൂമിനിയം ഐ മാക്

## അവലംബം

വർഗ്ഗം:ഐമാക് ശ്രേണി
ലിങ്ക്സിസ് WRT54G ശ്രേണി

thumb|right|250px|Linksys WRT54GL version 1.1
thumb|right|250px|WRT54G version 2.0 with upgraded antennas

**ലിങ്ക്സിസ് WRT54G** ലിങ്ക്സിസ് നിർമ്മിക്കുന്ന വൈ-ഫൈ സംവിധാനമുള്ള റെസിഡൻഷ്യൽ ഗേറ്റ്വേ ആണ്. 802.3 ഇഥർനെറ്റ്, 802.11b/g വയർലെസ്സ് എന്നീ ഡാറ്റാ ലിങ്കുകളിലൂടെ ഇൻറർനെറ്റ് കണക്ഷൻ പങ്കു വെയ്ക്കാനും ഇതിലൂടെ സാധിക്കും.

ഗ്നു ജിപിൽ ലൈസൻസുള്ള ഫേംവെയർ ഉള്ള ആദ്യ ഉപഭോക്തൃ ശൃംഖല ഉപകരണമാണ് ലിങ്ക്സിസ് WRT54G. തന്മൂലം ഉപഭോക്താക്കൾക്ക് ഫേംവെയറിൽ മാറ്റം വരുത്തി ഉപയോഗിക്കാവുന്നതാണ്.

## WRT54G
2002, ഡിസംബറിലാണ് ഇത് പുറത്ത് വന്നത്. 4+1 പോർട്ട് നെറ്റ്വർക്ക് സ്വിച്ച് (ഒരു പോർട്ട് ഇൻറർനെറ്റിന്, മറ്റുള്ളവ ലാനിന്) ആയിരുന്നു ഇത്.

വർഗ്ഗം:വയർലെസ്സ് കമ്പ്യൂട്ടർ ശൃംഖല
വർഗ്ഗം:വയർലെസ്സ് കമ്പ്യൂട്ടർ ശൃംഖലാ ഉപകരണങ്ങൾ
ബ്രഹൂയി ജനത

പാകിസ്താനിലെ കലാതിലും അഫ്ഘാനിസ്ഥാനിലും കണ്ടുവരുന്ന ഒരു ദ്രാവിഡജനവിഭാഗമാണ്‌ ബ്രഹൂയികൾ (Brahui: بروہی) അഥവാ ബ്രോഹികൾ. ഇവർ ബ്രഹൂയി ഭാഷ സംസാരിക്കുന്നു. ഇന്ത്യയിലും ഇറാനിലും ഇവരുടെ വളരെ കുറഞ്ഞ ജനസംഖ്യയുണ്ട്. ബലൂചിസ്ഥാനിൽ ബലൂചികൾക്കൊപ്പം ഏതാണ്ട് കൂടിക്കലർന്നാണ്‌ ഇവരുടെ വാസം‌.

ബി.സി.ഇ. 2000-ത്തിനു മുൻപ് ഇറാനിയൻ പീഠഭൂമിയിൽ ദ്രാവിഡരാണ്‌ അധിവസിച്ചിരുന്നതെന്നൊരു വാദമുണ്ട്. ഇന്തോ ആര്യന്മാർ സിന്ധൂതടത്തിലെ ദ്രാവിഡരെ ദക്ഷിണേന്ത്യയിലേക്കു പുറന്തള്ളിയ പോലെ ഇറാനിയൻ പീഠഭൂമിയിൽ നിന്നും ഇത്തരത്തിലുള്ള ഒരു പുറന്തള്ളൽ ഉണ്ടായിട്ടുണ്ടെന്നു കരുതപ്പെടുന്നു. കിഴക്കൻ ബലൂചിസ്താനിലെ ഒറ്റപ്പെട്ട മലമടക്കുകളിൽ വസിച്ചിരുന്ന ബ്രഹൂയികൾ മാത്രം ഈ അധിനിവേശത്തിനിരയാകാതെ മേഖലയിലെ അവശേഷിക്കുന്ന ദ്രാവിഡസാന്നിധ്യമായി നിലനിന്നെന്നു കരുതുന്നു‌.

## ബ്രഹൂയി സാമ്രാജ്യം
പതിനേഴാം നൂറ്റാണ്ടുമുതൽ ബലൂചിസ്ഥാൻ മേഖലയിൽ ബ്രഹൂയികളുടെ ഒരു സാമ്രാജ്യം നിലനിന്നിരുന്നു. പതിനെട്ടാം നൂറ്റാണ്ടിന്റെ മദ്ധ്യത്തോടെ ബലൂചിസ്ഥാന്റെ കിഴക്കുഭാഗം മുഴുവനായും ഈ സാമ്രാജ്യത്തിനു കീഴിൽ വന്നു. കറാച്ചി അടക്കമുള്ള പ്രദേശങ്ങൾ ഈ സാമ്രാജ്യത്തിന്റെ കീഴിലായിരുന്നു. ബ്രഹൂയികളും പല ബലൂചി ഗോഘ്രങ്ങളുമായിരുന്നു ഈ സാമ്രാജ്യത്തിന്റെ അധികാരം കൈയാളിയിരുന്നത്. പത്തൊമ്പതാം നൂറ്റാണ്ടോടെ ഈ സാമ്രാജ്യം അധ:പതിച്ചു. 1876-ൽ ഒരു സന്ധിയിലൂടെ ബ്രിട്ടീഷുകാർ ഈ പ്രദേശം മുഴുവൻ അവരുടെ സാമന്തപ്രദേശമാക്കി മാറ്റി. പാകിസ്താനിലെ ക്വെത്തക്ക് തെക്കുള്ള കലാത്ത് പട്ടണമായിരുന്നു ഈ സാമ്രാജ്യത്തിന്റെ കേന്ദ്രം.

## അഫ്ഘാനിസ്ഥാനിൽ
അഫ്ഘാനിസ്ഥാനിൽ 1979-നു മുൻപുള്ള ഒരു കണക്കനുസരിച്ച് ഇവരുടെ ജനസംഖ്യ 20,000-ത്തോളമാണ്‌.

## അവലംബം

വർഗ്ഗം:അഫ്ഗാനിസ്താനിലെ ജനവിഭാഗങ്ങൾ
വർഗ്ഗം:പാകിസ്താനിലെ ജനവിഭാഗങ്ങൾ
വർഗ്ഗം:ദ്രാവിഡജനവിഭാഗങ്ങൾ
ഹസാര ജനത

മദ്ധ്യഅഫ്ഗാനിസ്താനിലും വടക്കുപടിഞ്ഞാറൻ പാകിസ്താനിലും വസിക്കുന്ന പേർഷ്യൻ ഭാഷയുടെ വകഭേദങ്ങളായ ഫാഴ്സി, ഹസാഗരി ഭാഷകൾ സംസാരിക്കുന്ന ഒരു ജനവിഭാഗമാണ്‌ **ഹസാരകൾ** (Persian: هزاره). തുർക്കോ മംഗോളിയൻ ശാരീരികപ്രത്യേകതകളിൽ നിന്നും ഇവർ മംഗോളിയൻ വംശജരാണെന്ന് കരുതപ്പെടുന്നു‌. അഫ്ഗാനിസ്താനിൽ മദ്ധ്യഭാഗത്തെ മലനിരകളിലാണ്‌ ഇവർ വസിക്കുന്നത്. ഈ മേഖലയെ **ഹസാരാജാത്** എന്നും ഇപ്പോൾ പൊതുവേ ഹസാരിസ്ഥാൻ എന്നും അറിയപ്പെടുന്നു. 

ഹസാരകൾ അഫ്ഗാനിസ്താനിലെ മൂന്നാമത്തെ വലിയ ജനവിഭാഗമാണ്‌. അഫ്ഗാനിസ്താനിലെ ജനസംഖ്യയുടെ പത്തുശതമാനത്തോളം വരുന്ന ഇവർ ഷിയ മുസ്ലീങ്ങളാണ്‌. മാത്രമല്ല ഇവർക്ക് ഇറാനിലേയും ഇറാഖിലേയും സ്വവിഭാഗീയരുമായി അടുത്ത ബന്ധങ്ങളുമുണ്ട്. ഹസാരജതിന്റെ വടക്കുകിഴക്കു ഭാഗത്ത് ഇമാമി ഹസാരകളിൽ (ഷിയകൾ) നിന്നും വേറിട്ട് ഇസ്മാഈലി ഹസാരകളും വസിക്കുന്നുണ്ട്. പാകിസ്താനിലെ ക്വെത്ത മേഖലയിലും ഇറാനിലും ഹസാരകളെ കണ്ടുവരുന്നുണ്ട്. ഇവരിൽ കൂടുതലും അഭയാർത്ഥികളായി എത്തിയവരാണ്‌.

## പേര്

left|thumb|ഹസാരജാത്/ഹസാരിസ്ഥാൻ അടയാളപ്പെടുത്തിയ അഫ്ഗാനിസ്താന്റെ ഭൂപടം
ആയിരം എന്നതിനു തുല്യമായ **ഹസാർ** എന്ന പേർഷ്യൻ വാക്കിൽ നിന്നാണ്‌ ഇവരുടെ പേര്‌ ഉരുത്തിരിഞ്ഞിരിക്കുന്നത്. കാലങ്ങൾക്കു മുൻപ് ഏതോ ഒരു മംഗോൾ പടയെ സൂചിപ്പിക്കാനുപയോഗിച്ച പേരിൽനിന്നായിരിക്കണം ഇത് വന്നതെന്നും കരുതുന്നു.. 
മംഗോളിയൻ പടയുടെ റെജിമെന്റുകളെ മിങ് എന്നാണ് വിളിച്ചിരുന്നത്. തുർക്കി ഭാഷയിൽ മിങ് എന്നതിന് ആയിരം എന്നാണർത്ഥം. ഇതിനെ പേർഷ്യൻ ഭാഷയിലുള്ള ഹസാ‍ർ എന്ന് താജിക്കുകൾ മാറ്റുകയും അങ്ങനെ ഹസാരകൾക്ക് ഈ പേരുവന്നു എന്നും കരുതുന്നു.
## വർഗ്ഗക്രമം
ഹസാരകൾ വിവിധവർഗ്ഗങ്ങളായും ഉപവംശങ്ങളുമായാണ്‌ കഴിയുന്നത്. ഓരോ വർഗ്ഗവും ഒരു മിർ അഥവാ ബെഗ് ന്റെ നേതൃത്വത്തിലായിരിക്കും എന്നാൽ പഷ്തൂണുകളിൻ നിന്നും വ്യത്യസ്തമായി, ഈ വർഗ്ഗക്രമത്തിന്‌ ഇവരുടെയിടയിൽ അത്ര പ്രാധാന്യം കല്പ്പിക്കപ്പെടുന്നില്ല. ദായി എന്ന വാക്കിൽ തുടങ്ങുന്ന വിവിധ പേരുകളിലായാണ് ഹസാരവിഭാഗങ്ങൾ വിഭജിക്കപ്പെട്ടിരിക്കുന്നത്.പത്ത് എന്നർത്ഥമുള്ള ദായി എന്ന വാക്ക്, അവരുടെ പുരാതന സൈനികറെജിമെന്റുകളെ ഓർമ്മിപ്പിക്കുന്നു.

## ആവാസം
മലനിരകളും ഇടുങ്ങിയ താഴ്വരകളും അരുവികളും അടങ്ങിയ മദ്ധ്യ അഫ്ഗാനിസ്താനിലെ വിദൂരപ്രദേശത്താണ് ഹസാരകൾ വസിക്കുന്നത്. ഹസാരാജാത് എന്നറിയപ്പെടുന്ന ഈ മേഖലയിൽ അവർ ഒറ്റപ്പെട്ട ശാന്തമായ കന്നുകാലിവളർത്തലിൽ അധിഷ്ഠിതമായ ജീവിതം നയിക്കുന്നു. കാബൂളിലേയും മറ്റും ചന്തകളിലേക്ക് നിരവധി ചെമ്മരിയാടുകളെ ഇവർ എത്തിക്കുന്നു. തണുപ്പുകാലത്ത്, ഇവരുടെ ആവാസപ്രദേശങ്ങൾ മഞ്ഞുമൂടുമ്പോൾ, ഇവർ നൂൽനൂൽപ്പിലും തുണിനെയ്ത്തിലും തുകൽപ്പണിയിലും ഏർപ്പെടുന്നു. 

ഇവരുടെ തണുപ്പുകാലവസതിയെ യർട്ട് എന്നും വേനൽക്കാലകൂടാരങ്ങളെ ഐലാക് എന്നും പറയുന്നു. സ്വന്തം അത്യാവശ്യത്തിനുള്ള കാർഷികവിഭവങ്ങൾ മാത്രമേ ഇവർ കൃഷി ചെയ്യുന്നുള്ളൂ. അഫ്ഗാനികളിൽ നിന്ന് വംശീയമായി വ്യത്യസ്തരായ ഹസാരകൾ ഇവരുടെ മദ്ധ്യേഷ്യൻ പൂർവികരുടെ പല സാംസ്കാരികപ്രത്യേകതകളും നിലനിർത്തുന്നു.

പണ്ട്, അഫ്ഗാനിസ്താനിലെ ഹസാരകൾ ഇന്നവർ വസിക്കുന്ന പ്രദേശത്തിന്‌ കിഴക്കും തെക്കുമുള്ള കൂടുതൽ മേഖലകളിൽ ആധിപത്യം പുലർത്തിയിരുന്നു. 1890-93 കാലത്തെ ഒരു യുദ്ധത്തിൽ അമീർ അബ്ദ് അൽ റഹ്മാന്റെ നേതൃത്വത്തിലുള്ള പഷ്തൂണുകൾ ഇവരെ പരാജയപ്പെടുത്തുകയും ഹസാരകൾക്ക് കൂടുതൽ ഉയർന്ന പ്രദേശങ്ങളിലേക്ക് പലായനം ചെയ്യേണ്ടതായും വന്നു.

## കുറിപ്പുകൾ
*

## അവലംബം

## പുറത്തേക്കുള്ള കണ്ണികൾ

* Afghanistan - Brief History 
* The Outsiders: Afghanistan's Hazaras - National Geographic Magazine
* Hazaragiradio.net 
* Hazara.org
വർഗ്ഗം:അഫ്ഗാനിസ്താനിലെ ജനവിഭാഗങ്ങൾ
വർഗ്ഗം:പാകിസ്താനിലെ ജനവിഭാഗങ്ങൾ
അയ്‌മഖ്

പശ്ചിമമദ്ധ്യ അഫ്ഗാനിസ്ഥാനിലെ നാടോടികളായ ഒരു ജനവിഭാഗമാണ്‌ **അയ്‌മഖുകൾ** (). പേർഷ്യൻ ഭാഷ സംസാരിക്കുന്ന ഇവർ സുന്നികളാണ്‌. ഹെറാത്ത് നഗരത്തിന്റെ സമീപപ്രദേശങ്ങളിൽ വസിക്കുന്ന ഇവരുടെ ജനസംഖ്യ 1993-ലെ കണക്കനുസരിച്ച് ഏതാണ്ട് 4 ലക്ഷത്തിലധികമാണ്‌. 

അയ്‌മഖുകളുടെ പ്രത്യേകിച്ച് ഇവരിലെ ഫിറൂസ് കുഹി വിഭാഗക്കാരുടെ വൃത്തസ്തൂപികാകൃതിയിലുള്ള കൂടാരങ്ങൾ (felt yurt) വളരെ പ്രശസ്തമാണ്‌.

## ചഹാർ അയ്‌മഖ്
അയ്‌മഖുകളിൽ ചഹാർ അയ്‌മഖ് എന്നറിയപ്പെടുന്ന നാലു പ്രധാനവംശങ്ങളുണ്ട്. അവ താഴെപ്പറയുന്നു.

*ജംഷിദി
*അയ്‌മഖ് ഹസാര 
*ഫിറൂസ് കുഹി
*തയ്‌മാനി

എന്നിരുന്നാലും ചഹാർ അയ്‌മഖിൽ ഉൾപ്പെടുന്ന നാലുവംശങ്ങൾ ഏതൊക്കെയാണെന്ന കാര്യത്തിൽ തർക്കങ്ങളുണ്ട്. അയ്‌മഖ് ഹസാരകൾ ചഹാർ അയ്‌മഖിൽ ഉൾപ്പെടുന്നില്ല എന്നും പകരം **തയ്‌മൂറികൾ** ആണ്‌ ഇതിലെ ഒരു വംശമെന്നും അഭിപ്രായമുണ്ട്. തയ്‌മൂറികളേയും മറ്റു ചിലവിഭാഗക്കാരേയും ചേർത്ത് അയ്‌മഖ് ഇ ദിഗർ (മറ്റ് അയ്‌മഖുകൾ) എന്നു വിളിക്കാറുണ്ട്.

## ആവാസപ്രദേശങ്ങൾ
തയ്മൂറികൾ ഹെറാത്തിന്റെ വടക്കുപടിഞ്ഞാറ് പ്രദേശത്താണ് വസിക്കുന്നത്. ജംഷീദികൾ ഇതിനും കുറേക്കൂടി പടിഞ്ഞാറായി കുഷ്ക് പട്ടണത്തിലും അതിനു ചുറ്റുമായി വസിക്കുന്നു. ഹെറാത്തിന് വടക്കുകിഴക്കായി ഖലാ അയ്നാവ് കേന്ദ്രമായി വസിക്കുന്ന അയ്മഖ് ഹസാരകൾക്ക് മദ്ധ്യ അഫ്ഘാനിസ്ഥാനിലെ ഹസാരകളുമായി വംശീയമായി ബന്ധമുണ്ടെങ്കിലും അവരെപ്പോലെ ഷിയ വിഭാഗക്കാരല്ല. ഹെറാത്തിന് കിഴക്ക് ഹരി റൂദ് നദിയുടെ മേൽഭാഗത്ത് നദീതീരത്തോട് ചേർന്നാണ് ഫിറൂസ് കുഹികൾ വസിക്കുന്നത്. 
പഷ്തൂണുകളെപ്പോലെ കറുത്തകൂടാരം കെട്ടുന്ന രീതിയുള തായ്മാനികൾ ഫിറൂസ് കുഹികളുടെ തെക്കുഭാഗത്തായി വസിക്കുന്നു.

## അവലംബം

## പുറത്തേക്കുള്ള കണ്ണികൾ
*Aimaq Man with Children, Pal-Kotal-I-Guk, Ghor Province   
*Aimaq Nomad Camp Pal-Kotal-I-Guk Between Chakhcharan and Jam Afghanistan 

വർഗ്ഗം:അഫ്ഗാനിസ്താനിലെ ജനവിഭാഗങ്ങൾ
പഷായ് ജനത

അഫ്ഗാനിസ്താനിൽ നൂറിസ്താന്റെ പടിഞ്ഞാറും തെക്കും അതിർത്തിപ്രദേശങ്ങളിൽ വസിക്കുന്ന പഷായ് ഭാഷ സംസാരിക്കുന്ന ഒരു ജനവിഭാഗമാണ്‌ പഷായികൾ. ഇവരെ **കോഹിസ്ഥാനികൾ** എന്നും **ദിഹ്ഗാൻ വംശജർ** എന്നും അറിയപ്പെടാറുണ്ട്.. ഇവരിൽ കൂടുതൽ പേരും ഷിയകളാണ്‌. അലി ഇലാഹികൾ എന്നും ഇവർ അറിയപ്പെടുന്നു. 1982-ലെ കണക്കനുസരിച്ച് ഇവരുടെ ജനസംഖ്യ 1,08,000 ആണ്‌.

1270-ൽ മാർക്കോപോളോ, ബദാഖ്‌ശാനിനു തെക്കുള്ള ഒരു പഷായ് എന്ന നാടിനെക്കുറിച്ച് പറയുന്നുണ്ട്. ഇത് ഇക്കൂട്ടരെയാണെന്നു കരുതപ്പെടുന്നു. ഇവിടുത്തുകാർ തവിട്ടുനിറക്കാരാണെന്നും അവരുടേതായ വേറിട്ട ഭാഷ സംസാരിക്കുന്നവരാണെന്നും വിഗ്രഹാരാധന നടത്തുന്നവരാണെന്നുമാണ്‌ മാർക്കോ പോളോ പറയുന്നത്.

## അവലംബം

വർഗ്ഗം:അഫ്ഗാനിസ്താനിലെ ജനവിഭാഗങ്ങൾ
പീക്കി

ഇടുക്കി ജില്ലയിലെ മുതുവാൻ എന്ന ആദിവാസി സമൂഹം ഉപയോഗിക്കുന്ന ഒരു സുഷിരവാദ്യമാണ്‌ **പീക്കി**. ഈ പ്രദേശത്തെ ആദിവാസികൾ മൂന്ന് തരം സുഷിരവാദ്യങ്ങൾ ഉപയോഗിക്കുന്നു. പീക്കി, വീളാൻ കുഴൽ, തുമ്പിക്കുഴൽ എന്നിങ്ങനെയാണ്‌ അവ അറിയപ്പെടുന്നത്. അവയിൽ ഏറ്റവും പ്രാധാന്യം അർഹിക്കുന്ന ഒരു വാദ്യമാണ്‌ പീക്കി.

## നിർമ്മാണം
പടപ്പട്ട എന്ന മരമുപയോഗിച്ചാണ്‌ ഈ വാദ്യം നിർമ്മിച്ചിരിക്കുന്നത്. കുറും‌കുഴലിനോട് ഏകദേശം സാമ്യമുള്ള ഇതിന്‌ എട്ട് (8") ഇഞ്ച് നീളവും വിരിഞ്ഞ അറ്റത്തിന്‌ മൂന്ന് (3") ഇഞ്ച് വ്യാസവും ഉണ്ടായിരിക്കും. ഇതിന്റെ മുകൾ ഭാഗത്തിലൂടെ ഊതുന്നതിനായി ജ്ഞാനപ്പുല്ല് ഉപയോഗിക്കുന്നു. വശങ്ങളിൽ ആറ് (6) സുഷിരങ്ങൾ ഉണ്ടായിരിക്കും. അതിലൂടെയാണ്‌ സ്വരങ്ങൾ നിയന്ത്രിക്കുന്നത്. 

വലിപ്പം കുറഞ്ഞ പീക്കിയെ *തുമ്പിക്കുഴൽ* എന്നും, ഓടക്കുഴലിനോട് സാമ്യമുള്ളവയെ *വീളാൻ കുഴൽ* എന്നും അറിയപ്പെടുന്നു. 

## അവലംബം
മത്സ്യകേരളം പദ്ധതി

ഉൾനാടൻ മത്സ്യ ഉത്പാദനം വർദ്ധിപ്പിക്കുക എന്ന ഉദ്ദേശ്യത്തോടുകൂടി കേരള സർക്കാർ ആരംഭിച്ച പദ്ധതിയാണ്‌ **മത്സ്യകേരളം പദ്ധതി**. തദ്ദേശ സ്വയം‌ഭരണ സ്ഥാപനങ്ങളുടെ സഹായത്തോടെ സംസ്ഥാന ഫിഷറീസ് വകുപ്പിന്റെ കീഴിൽ പ്രവർത്തിക്കുന്ന എഫ്.എഫ്.ഡി.എ., ബി.എഫ്.ഡി.എ., എ.ഡി.എ.കെ., മത്സ്യഫെഡ് എന്നീ സ്ഥാപനങ്ങളാണ്‌ ഈ പദ്ധതി നടപ്പാക്കുന്നത്. സ്വകാര്യ കുളങ്ങൾ, പൊതുകുളങ്ങൾ, പൊതുതോടുകൾ, തടാകങ്ങൾ, പാടശേഖരങ്ങൾ എന്നിവയിൽ മത്സ്യകൃഷി നടത്തി ഉത്പാദനം വർദ്ധിപ്പിക്കുക എന്നതാണ്‌ ലക്ഷ്യം. 
## ഘടന
ഈ പദ്ധതിയുടെ നടത്തിപ്പിനായി പഞ്ചായത്ത് തലത്തിൽ കർഷകസംഘങ്ങൾ രൂപവത്കരിക്കുന്നതാണ്‌ ആദ്യപടിയായി ചെയ്യുന്നത്.  ഓരോ സംഘങ്ങളും ഓരോ അക്വാകൾച്ചർ കോ-ഓർഡിനേറ്റർമാരുടെ നിയന്ത്രണത്തിലായിരിക്കും പ്രവർത്തിക്കുക. കുളമൊരുക്കൽ, മത്സ്യക്കുഞ്ഞ് വിതരണം, അവയുടെ പരിപാലനം, മത്സ്യകൃഷി, തീറ്റനൽകൽ, വിപണനം, അവയിൽ നിന്നും മൂല്യവർദ്ധിത ഉത്പന്നങ്ങളുടെ നിർമ്മാണം ; എന്നിങ്ങനെ മത്സ്യകൃഷിക്കാവശ്യമായ സർവ്വവിധ പരിശീലനങ്ങളും സംസ്ഥാന ഫിഷറീസ് വകുപ്പും അനുബന്ധ ഏജൻസികളും ചേർന്ന് കർഷകർക്ക് നൽകുകയും ചെയ്യുന്നു. കർഷകസംഘങ്ങളുടെ രൂപവത്കരണത്തിലും പ്രവർത്തനങ്ങൾക്കും പ്രാഥമിക സൗകര്യങ്ങളായ കുളമൊരുക്കൽ, വിത്ത് വിതരണം തുടങ്ങിയ പ്രവർത്തനങ്ങൾക്കും ഫിഷറീസ് വകുപ്പിന്റെ ജില്ലാതല ഡെപ്യൂട്ടി ഡയറക്ടർമാർ കർഷകരെ സഹായിക്കും.

മത്സ്യക്കുഞ്ഞ് ഉത്പാദനകേന്ദ്രങ്ങൾ, മത്സ്യതീറ്റ നിർമ്മാണ യൂണീറ്റുകൾ, മത്സ്യവിതരണകേന്ദ്രങ്ങൾ എന്നിവ ഓരോ ഗ്രാമത്തിലും ആരംഭിക്കുന്നതിനും ഈ പദ്ധതി ലക്ഷ്യമിടുന്നു. കൂടാതെ പൊതുജലാശയങ്ങൾ പാട്ടത്തിനെടുത്ത് കൃഷി ചെയ്യുന്നതിനും ഈ പദ്ധതിയിൽ അവസരം ലഭ്യമാണ്‌. ഒരു പഞ്ചായത്തിലോ, അടുത്തടുത്ത പഞ്ചായത്തുകളിലോ ഉള്ള കർഷകർക്ക് കൂട്ടായീ ചേർന്ന് കൃഷിക്കാവശ്യമുള്ള സാധനസാമഗ്രികൾ വാങ്ങി ഉപയോഗിക്കാൻ കഴിയുന്ന വിധം സേവന സം‌വിധാനവും ഈ പദ്ധതിയിൽ അടങ്ങിയിരിക്കുന്നു. 

കട്‌ല, രോഹു, മൃഗാൽ എന്നീ മത്സ്യങ്ങൾക്കു പുറമേ കരിമീൻ, നാടൻ മത്സ്യങ്ങളായ തിരുത, പൂമീൻ, കളാഞ്ചി എന്നീ മത്സ്യയിനങ്ങൾക്കാണ്‌ മത്സ്യകേരളം പദ്ധതി മുൻഗണന നൽകുന്നത്. അതോടൊപ്പം തന്നെ ഞണ്ട്, തീൻ മുരിങ്ങ, കടൽപായൽ തുടങ്ങിയ ഇനങ്ങളും ഇതോടൊപ്പം കൃഷിചെയ്യും.

## അവലംബം
ഹീപ് സോർട്ട്

ഹീപ് ഉപയോഗിച്ച് സംഖ്യകളയും മറ്റും ക്രമത്തിലാക്കാൻ ഉപയോഗിക്കുന്ന സോർട്ടിങ്ങ് അൽഗൊരിതമാണ്‌ **ഹീപ് സോർട്ട്**. സെലക്ഷൻ സോർട്ട് കുടുംബത്തില്പ്പെട്ട ഒരു താരതമ്യ സോർട്ട് അൽഗൊരിതമാണ്‌ ഇത്. സാധാരണ രീതിയിൽ ക്വിക്ക് സോർട്ടിനെക്കാൾ മെല്ലെയാണ്‌ ഇതിന്റെ പ്രവർത്തനമെങ്കിലും മോശം സമയസങ്കീർണ്ണത O\left(N\log\;N\right) ആണെന്ന മെച്ചമുണ്ട്. ഒരു in-place അൽഗൊരിതമായതിനാൽ അറേയ്ക്കു പുറമെ O\left(1\right) മെമ്മറി മാത്രമേ ഇതിന്‌ ആവശ്യമുള്ളൂ. ഹീപ് സോർട്ട് ഒരു സ്റ്റേബിൾ സോർട്ട് അല്ല.

## അൽഗൊരിതം
അറേയിലെ സംഖ്യകളെ ഒരു ഹീപ് ആക്കി മാറ്റുകയാണ്‌ അൽഗൊരിതത്തിലെ ആദ്യ പടി. ഇത് O\left(N\right) സമയമുപയോഗിച്ച് ചെയ്യാൻ സാധിക്കും. ഇതിനുശേഷം അറേ ഹീപ് നിയമം അനുസരിക്കുമെന്നതിനാൽ ഏറ്റവും വലിയ സംഖ്യ അറേയുടെ ആദ്യത്തിലായിരിക്കും. ഇതിനെ തൽസ്ഥാനത്തുനിന്ന് നീക്കി അറേയുടെ അവസാന സ്ഥാനത്ത് കൊണ്ടിടുന്നു. ഇത് O\left(\log\;N\right) സമയമെടുക്കുന്നു. ഇങ്ങനെ തുടരുന്നതു വഴി സംഖ്യകളെയെല്ലാം ക്രമത്തിലാക്കാം. ഈ പടി N തവണ ചെയ്യണമെന്നതിനാൽ അൽഗൊരിതത്തിന്റെ ആകെ സമയസങ്കീർണ്ണത O\left(N\log\;N\right) ആണ്‌.

ഏറ്റവും വലിയ സംഖ്യയെ തുടർച്ചയായി കണ്ടുപിടിക്കുന്നതുവഴിയാണ്‌ ഈ അൽഗൊരിതം സോർട്ടിങ്ങ് നടത്തുന്നതെന്നതിനാൽ ഇത് സെലക്ഷൻ സോർട്ട് കുടുംബത്തിൽ പെടുന്നതാണ്‌.

## താരതമ്യം

സാധാരണരീതിയിൽ O\left(N\log\;N\right) സമയമെടുക്കുന്ന മറ്റൊരു താരതമ്യസോർട്ടിങ്ങ് അൽഗൊരിതമായ ക്വിക്ക് സോർട്ട് ഹീപ് സോർട്ടിനെക്കാൾ വേഗതയേറിയതാണ്‌. എങ്കിലും ക്വിക്ക് സോർട്ടിന്റെ മോശം സമയസങ്കീർണ്ണത O\left(N^2\right) ആയതിനാൽ ചില വലിയ അറേകൾ ക്രമത്തിലാക്കാൻ വളരെയധികം സമയമെടുക്കുന്ന ക്വിക്ക് സോർട്ട് പ്രാവർത്തികമല്ല. ക്വിക്ക് സോർട്ട് അൽഗൊരിതം അറിയുന്ന വ്യക്തിക്ക് അതിനെക്കൊണ്ട് വളരെയധികം സമയമെടുപ്പിക്കാനാകുമെന്നതിനാൽ സുരക്ഷാപ്രശ്നങ്ങളുമുണ്ടാകാൻ സാദ്യതയുണ്ട്. അതിനാൽ ചില റിയൽ-ടൈം അൽഗൊരിതങ്ങളും സുരക്ഷ ആവശ്യമുള്ള അൽഗൊരിതങ്ങളും ക്വിക്ക് സോർട്ടിനെക്കാൾ ഹീപ് സോർട്ടിന്‌ മുൻഗണന നൽകുന്നു.

മെർജ് സോർട്ടും സാധാരണരീതിയിൽ O\left(N\log\;N\right) സമയമെടുക്കുന്നു. എങ്കിലും ലിസ്റ്റിനു പുറമെ \O\left(N\right) മെമ്മറി മെർജ് സോർട്ടിന്‌ ആവശ്യമുണ്ട്. എങ്കിലും ചില കാര്യങ്ങളിൽ മെർജ് സോർട്ട് ഹീപ് സോർട്ടിനെക്കാൾ മികച്ചുനിൽക്കുന്നു:
* മെർജ് സോർട്ട് ഒരു സ്റ്റേബിൾ സോർട്ട് ആണ്‌
* സാധാരണ കം‌പ്യൂട്ടറുകളിലെ അറേകളിൽ മെർജ് സോർട്ട് ഹീപ് സോർട്ടിനെക്കാൾ വേഗത്തിൽ സോർട്ടിങ്ങ് നടത്തുന്നു
* ഒന്നിലധികം പ്രോസസ്സറുകൾ സമാന്തരമായി ഉപയോഗിക്കുന്നതു വഴി മെർജ് സോർട്ടിന്റെ വേഗത വർദ്ധിപ്പിക്കാം. ഹീപ് സോർട്ട് ഇങ്ങനെ വേഗത്തിലാക്കാൻ സാധിക്കില്ല
* ലിങ്ക്ഡ് ലിസ്റ്റുകളിൽ മെർജ് സോർട്ട് ചെയ്യാൻ സാധിക്കും. എന്നാൽ ഹീപ് സോർട്ട് ചെയ്യാൻ സാധിക്കില്ല

## ഇതും കൂടി കാണുക
*ഹീപ് (ഡാറ്റാ സ്ട്രക്‌ച്ചർ)

## അവലംബം


വർഗ്ഗം:സോർട്ടിങ്ങ് അൽഗൊരിതങ്ങൾ
തിരാഹി

അഫ്ഘാനിസ്താനിൽ ജലാലാബാദിന്‌ തെക്കുള്ള ചില ഗ്രാമങ്ങളിൽ സംസാരിക്കപ്പെട്ടിരുന്ന ഒരു ദാർദിക് ഇന്തോ ആര്യൻ ഭാഷയാണ്‌ **തിരാഹി**‌. കോഹിസ്ഥാനി ഭാഷകളോട് ബന്ധമുള്ള ഒരു ഭാഷയാണിത്. പഷ്തൂണുകളുടെ അധിനിവേശത്തെത്തുടർന്ന് ഈ ഭാഷക്കാർ അവരുടെ ആദ്യകാല ആവാസമേഖലയായിരുന്ന തിരാഹിൽ നിന്നും പലായനം ചെയ്യപ്പെട്ടതിനെത്തുടർന്ന് ഇന്ന് ഭാഷ ഏതാണ്ട് അപ്രത്യക്ഷമായിട്ടുണ്ട്.
## അവലംബം

വർഗ്ഗം:ഭാഷകൾ
വെങ്കലയുഗം

ഒരു സംസ്കാരത്തിലെ ഏറ്റവും ആധുനികമായ ലോഹസംസ്കരണം വെങ്കലം ഉപയോഗിച്ചിരുന്ന കാലഘട്ടത്തിനെ ആ സംസ്കാരത്തിന്റെ **വെങ്കല യുഗം** എന്ന് പറയുന്നു. ചരിത്രാതീതകാലഘട്ടങ്ങളിൽ ശിലായുഗത്തിനും അയോയുഗത്തിനുമിടയിലുള്ള കാലഘട്ടമാണിത്. ഇന്ത്യൻ ഉപഭൂഖണ്ഡത്തിലെ വെങ്കലയുഗം  ആരംഭിക്കുന്നത് ഏകദേശം ക്രി.മു 3300- ഓടെ സിന്ധൂ നദീതട സംസ്കാരത്തിൽ ആണ്. പുരാതന സിന്ധൂ നദീതടത്തിലെ താമസക്കാരായ ഹാരപ്പർ ലോഹനിർമ്മിതിയിൽ പുതിയ വിദ്യകൾ വികസിപ്പിച്ച് ചെമ്പ്, വെങ്കലം, ഈയം, തകരം (ടിൻ) എന്നിവ നിർമ്മിച്ചു. 

മെസപ്പൊട്ടേമിയയിൽ വെങ്കലയുഗം ആരംഭിച്ചത് ഏകദേശം 2900 ബി. സിയോടെ ഉറുക് കാലഘട്ടത്തിന്റെ അവസാനമായാണ്.  ആദ്യ സുമേരിയൻ, അക്കാദിയൻ, ആദ്യ ബാബിലോണിയൻ, ആദ്യ അസ്സീറിയൻ എന്നീ കാലഘട്ടങ്ങൾ മെസപ്പൊട്ടേമിയയിലെ വെങ്കലയുഗത്തിൽ ആയിരുന്നു.

## വിഭജനം
വെങ്കലയുഗത്തിനെ മുഖ്യമായും മൂന്നായി തരം തിരിച്ചിരിക്കുന്നു. 
*തുടക്ക വെങ്കലയുഗം
*മദ്ധ്യ വെങ്കലയുഗം
*അന്ത്യ വെങ്കലയുഗം


ImageSize = width:400 height:665
PlotArea = width:300 height:640 left:80 bottom:20
AlignBars = justify
Colors = 
    id:time value:rgb(0.7,0.7,1) # 
    id:period value:rgb(1,0.7,0.5) # 
    id:age value:rgb(0.95,0.85,0.5) # 
    id:era value:rgb(1,0.85,0.5) # 
    id:eon value:rgb(1,0.85,0.7) # 
    id:filler value:gray(0.8) # background bar
    id:black value:black
Period     = from:1200 till:3300
TimeAxis   = orientation:vertical
ScaleMajor = unit:year increment:100 start:1200
ScaleMinor = unit:year increment:50 start:1200
PlotData =
  align:center textcolor:black fontsize:8 mark:(line,black) width:20 shift:(25,-5)
  bar:Phase color:era 
  from: 3300 till: 3000 text:EBA I
  from: 3000 till: 2700 text:EBA II
  from: 2700 till: 2200 text:EBA III
  from: 2200 till: 2100 text:EBA IV
  from: 2100 till: 2000 text:MBA I
  from: 2000 till: 1750 text:MBA II A
  from: 1750 till: 1650 text:MBA II B
  from: 1650 till: 1550 text:MBA II C
  from: 1550 till: 1400 text:LBA I
  from: 1400 till: 1300 text:LBA II A
  from: 1300 till: 1200 text:LBA II B
  bar:Period color:age
  from: 3300 till: 2100 text:Early Bronze Age (EBA)
  from: 2100 till: 1550 text:Middle Bronze Age (MBA)
  from: 2100 till: 1550 shift:(25,-20) text:(Intermediate Bronze Age)
  from: 1550 till: 1200 text:Late Bronze Age (LBA)
  bar:Age color:period 
  from: 3300 till: 1200 shift:(-25,0) text:Bronze Age

thumb|right|ചൈനയിലെ ഷാങ് സാമ്രാജ്യകാലഘട്ടത്തിലെ  (1600–1046 BC) ഒരു പാത്രം.

## അവലംബം


വർഗ്ഗം:വെങ്കലയുഗം
വർഗ്ഗം:ചരിത്രാതീതകാലം
മുണ്ടിഗാക്

വെങ്കലയുഗ ചരിത്രാവശിഷ്ടങ്ങൾ കണ്ടെടുക്കപ്പെട്ട അഫ്ഘാനിസ്ഥാനിലെ ഒരു പ്രദേശമാണ് **മുണ്ടിഗാക്**. കന്ദഹാറിന് 35 കിലോമീറ്റർ വടക്കുപടിഞ്ഞാറായി അർഘന്ദാബ് നദിയുടെ ഒരു കൈവഴിയായ കുഷ്ക് ഇ നഖുദ് റൂദ്-ന് അരികിലായാണ് ഈ പ്രദേശം സ്ഥിതി ചെയ്യുന്നത്.

1951-ൽ ഫ്രഞ്ച് പുരാവസ്തുഗവേഷകരാണ് ഈ പ്രദേശത്തെ ചരിത്രാവശിഷ്ടങ്ങൾ കണ്ടെടുത്തത്. വടക്കുള്ള മലമ്പ്രദേശങ്ങളേയും തെക്കുള്ള ഫലഭൂയിഷ്ടമായ കന്ദഹാർ മരുപ്പച്ചപ്രദേശത്തേയും ബന്ധിപ്പിക്കുന്ന പാതയിലെ വളരെ തന്ത്രപ്രധാനമായ മേഖലയാണ് മുണ്ടിഗാക്. കന്ദഹാർ പ്രദേശത്ത് അറിയപ്പെട്ടിട്ടുള്ള ഏറ്റവും പുരാതനമായ ജനവാസപ്രദേശമാണ് മുണ്ടിഗാക്‌.
## ജനവാസത്തിന്റെ വിവിധ കാലയളവുകൾ
മുണ്ടിഗാകിൽ നടന്ന ഉൽഖനനങ്ങളിൽ നിന്ന് ഏഴു കാലഘട്ടങ്ങളിലെ ചരിത്രാവശിഷ്ടങ്ങൾ ലഭ്യമായിട്ടുണ്ട്. ഇതിൽ ഒന്നു മുതൽ 4 വരെയുള്ള കാലയളവുകൾ ചെമ്പുയുഗവും വെങ്കലയുഗവുമാണ്‌. ബി.സി.ഇ. രണ്ടാം സഹസ്രാബ്ദത്തിലേതെന്നു കണക്കാക്കുന്ന അഞ്ചാം ഘട്ടത്തിൽ ഇവിടത്തെ ജനവാസത്തിൽ കാര്യമായ കുറവ് കാണപ്പെട്ടിട്ടുണ്ട്. യഥാക്രമം ബി.സി.ഇ. ഒന്നാം സഹസ്രാബ്ദത്തിന്റെ ആദ്യഭാഗത്തേയും മദ്ധ്യകാലത്തേയുമായി കണക്കാക്കപ്പെടുന്ന ആറും ഏഴും കാലയളവുകൾ അയോയുഗത്തിലാണ്‌.

## അവലംബം

വർഗ്ഗം:അഫ്ഗാനിസ്താനിലെ പുരാവസ്തുകേന്ദ്രങ്ങൾ
കെനെറ്റ്‌വാക്ക്

thumb|300px|right|കെനെറ്റ്‌വാക്ക് കളിയുടെ സ്ക്രീൻഷോട്ട്
കെ.ഡി.ഇ.യുടെ ഭാഗമായ കെഡിഇഗെയിംസ് പാക്കേജിലെ ഒരു കളിയാണ്‌ **കെനെറ്റ്‌വാക്ക്**(Knetwalk). ഗ്നൂ സാർവ്വജനിക അനുവാദപത്രം അനുസരിച്ചാണ്‌ ഇത് വിതരണം ചെയ്യപ്പെടുന്നത്. *തന്ത്രങ്ങളും കൗശലങ്ങളും* എന്ന വിഭാഗത്തിലാണ്‌ ഈ കളി പെടുന്നത്. ആൻഡി പെരെദ്ര്, തോമസ് നാഗി, ഫെല വിങ്കെൽമോലെൻ എന്നിവർ ചേർന്നാണ്‌ ഈ കളി വികസിപ്പിച്ചത്.
## ലക്ഷ്യം
കം‌പ്യൂട്ടറുകളെ ഒരു സെർവറുമായി കണക്റ്റ് ചെയ്യുക എന്നതാണ്‌ ഈ കളിയുടെ ലക്ഷ്യം. കണക്റ്റ് ചെയ്യുന്നതിനായി വിവിധ രൂപത്തിലുള്ള വയറുകളൂണ്ട്. ക്ലിക്ക് ചെയ്യുന്നതുവഴി ഇടത്തോട്ടും റൈറ്റ് ക്ലിക്ക് ചെയ്യുന്നതുവഴി വലത്തോട്ടും ഇവയെ കറക്കാൻ സാധിക്കും. എല്ലാ വയറുകളെയും കറക്കി യഥാസ്ഥാനത്തെത്തിക്കുന്നതുവഴിയാണ്‌ സെർവറുമായി കണക്റ്റ് ചെയ്യുന്നത്. ഏറ്റവും കുറവ് ക്ലിക്കുകളും ഏറ്റവും കുറവ് സമയവും ഉപയോഗിച്ച് ഇത് സാധിക്കുക എന്നതാണ്‌ കളിയുടെ ലക്ഷ്യം. മിഡിൽ ക്ലിക്ക് വഴി ഒരു വയറിനെ അതിനുശേഷം കറക്കപ്പെടുന്നതിൽ നിന്ന് തടയാനും സാധിക്കും.

## സ്കോറിങ്ങ് രീതി
കളി പൂർത്തിയാക്കാനെടുക്കുന്ന സമയമനുസരിച്ചാണ്‌ സ്കോർ ലഭിക്കുക. എത്രയും വേഗം കളി പൂർത്തിയാക്കുന്നുവോ സ്കോർ അത്രയും വർദ്ധിക്കും. എങ്കിലും ഇത്ര ക്ലിക്കുകൾ ഉപയോഗിച്ച് ഓരോ ബോർഡും പൂർത്തിയാക്കാമെന്നുണ്ട് (കളി തുടങ്ങുമ്പോൾ ഈ സംഖ്യ ബോർഡിനു താഴെ മൂവ്സ് എന്ന് എഴുതിക്കാണിച്ചിരിക്കും. സ്ക്രീൻഷോട്ട് നോക്കുക). ഇതിൽ കൂടുതൽ ക്ലിക്കുകൾ ഉപയോഗിക്കുകയാണെങ്കിൽ അധികമുപയോഗിച്ച ക്ലിക്കുകളുടെ എണ്ണത്തിനനുസരിച്ച് ഒരു സംഖ്യ സ്കോറിൽ നിന്ന് കുറയ്ക്കുന്നതാണ്‌.

## ലെവലുകൾ
നാല്‌ ലെവലുകളാണ്‌ ഈ കളിയിലുള്ളത്:
* ഈസി : 5\times5 ആണ്‌ ഇതിൽ ബോർഡിന്റെ വലിപ്പം.
* മീഡിയം : 7\times7 ആണ്‌ ഇതിൽ ബോർഡിന്റെ വലിപ്പം.
* ഹാർഡ് : 9\times9 ആണ്‌ ഇതിൽ ബോർഡിന്റെ വലിപ്പം.
* വെരി ഹാർഡ് : 9\times9 ആണ്‌ ഇതിൽ ബോർഡിന്റെ വലിപ്പം. ഇതിനു പുറമെ ബോർഡ് ഒരു കർണോ മാപ്പിലെപ്പോലെ (Karnaugh map) വാർപ്പ് ചെയ്യപ്പെട്ടിരിക്കുന്നു. അതായത്, ബോർഡിന്റെ വലതുവശത്ത് നിന്ന് ബോർഡിന്റെ ഇടതുവശത്തേക്കും മുകൾഭാഗത്തു നിന്ന് താഴ്ഭാഗത്തേക്കും കണക്ഷനുകളുണ്ട്.


## ബാഹ്യ കണ്ണികൾ
* കെ.ഡി.ഇ. ഗെയിം സെന്ററിലെ കെനെറ്റ്‌വാക്ക് പേജ്
* കെനെറ്റ്‌വാക്ക് കൈപ്പുസ്തകം

വർഗ്ഗം:കമ്പ്യൂട്ടർ ഗെയിമുകൾ
വർഗ്ഗം:കെ.ഡി.ഇ. കളികൾ
വർഗ്ഗം:ഓപൺ സോഴ്സ് ഗെയിമുകൾ
VY കാനിസ് മെജോറിസ്

ബൃഹച്ഛ്വാനം നക്ഷത്രരാശിയിൽ സ്ഥിതി ചെയ്യുന്ന ഒരു അതിഭീമ ചുവന്നനക്ഷത്രമാണ് **വി.വൈ. കാനിസ് മെജോറിസ്**. സൂര്യന്റെ വ്യാസാർദ്ധത്തിന്റെ 1,800 മടങ്ങിനും 2,100 മടങ്ങിനും ഇടയിൽ ഇരട്ടി വ്യാസാർദ്ധമുണ്ടെന്ന് അനുമാനിക്കുന്ന ഈ നക്ഷത്രമാണ്‌ അറിയപ്പെട്ടതിൽ വെച്ച് ഏറ്റവും വലിയ നക്ഷത്രങ്ങളിലൊന്ന്. ഭൂമിയിൽ നിന്ന് 1.5 കിലോ പാർസെക്(4.6×1016 കി.മീ) അല്ലെങ്കിൽ 4,900 പ്രകാശവർഷങ്ങൾ അകലെയാണ് ഈ നക്ഷത്രം സ്ഥിതിചെയ്യുന്നത്. ഭൂരിഭാഗം നക്ഷത്രങ്ങളെ പോലെ ഇത് ദ്വന്ദ്വമല്ല മറിച്ച് ഏക നക്ഷത്രം തന്നെയാണ്. ഏകദേശം 2,200 ദിവസത്തെ ഇടവേളയോടുകൂടിയ ഒരു അർദ്ധ അനിയത ചരനക്ഷത്രമായാണ് (semiregular variable) ഇതിനെ കണക്കാക്കുന്നത്.

## വി.വൈ. കാനിസ് മെജോറിസിന്റെ പ്രകൃതം
1801 മാർച്ച് 7 ന് ജെറോം ലാലെൻഡെ തയ്യാറാക്കിയ നക്ഷത്ര കാറ്റലോഗിലാണ് വി.വൈ. കാനിസ് മെജോറിസിനെ കുറിച്ചുള്ള ആദ്യത്തെ രേഖകൾ കാണപ്പെടുന്നത്. ഈ കാറ്റലോഗിൽ ഇതിനെ 7 ആം കാന്തിമാനം ഉള്ള നക്ഷത്രമായി വിവക്ഷിച്ചിരിക്കുന്നു. പിന്നീട് പത്തൊൻപതാം നൂറ്റാണ്ടിൽ ഇതിന്റെ ദൃശ്യ കാന്തിമാനവുമായി ബന്ധപ്പെട്ട് നടത്തിയ നിരീക്ഷണങ്ങൾ 1850 മുതൽ ഇത് മങ്ങി വരുന്നതായി വെളിവാക്കി.

1847 മുതൽ വി.വൈ. കാനിസ് മെജോറിസ് ഒരു ചുവന്ന നക്ഷത്രമായാണ് നിരീക്ഷിക്കപ്പെടുന്നത്.

പത്തിൻപതാം നൂറ്റാണ്ടിൽ ഈ നക്ഷത്രത്ത്തിന്റേതായി കുറഞ്ഞത് ആറു വ്യത്യസ്ത പ്രകാശസ്രോതസ്സുകൾ നീരീക്ഷികൻമാരുടെ ശ്രദ്ധയിൽപ്പെടുകയുണ്ടായി. അവ വി.വൈ. കാനിസ് മെജോറിസിനെ ഒരു ബഹുനക്ഷത്രവ്യൂഹമായി കണക്കാക്കുന്നതിന് പ്രേരിപ്പിക്കുന്നവയായിരുന്നു. എന്നാൽ അവ നക്ഷത്രത്തിനു ചുറ്റിലുള്ള നീഹാരികയുടെ തെളിഞ്ഞുകാണപ്പെടുന്ന ഭാഗങ്ങളാണെന്ന് നിലവിൽ അറിയുന്ന കാര്യമാണ്. 1957 ൽ നടത്തിയ നിരീക്ഷണങ്ങളും ഉയർന്ന റെസല്യൂഷനിലുള്ള ചിത്രീകരണവും വി.വൈ. കാനിസ് മെജോറിസിന്  സഹചാരികളില്ലെന്ന് വ്യക്തമയിത്തന്നെ തെളിയിച്ചു.

3000 - ത്തോളം കെൽവിൻ നക്ഷത്രാന്തരീക്ഷതാപനിലയും ഉയർന്ന ദ്യോതിയുമുള്ള M വിഭാഗത്തിൽപ്പെട്ട നക്ഷത്രമാണ് വി.വൈ. കാനിസ് മെജോറിസ്.  ഹെർട്സ്പ്രങ്-റസ്സൽ ആരേഖത്തിൽ മുകളിൽ വലതുവശത്തായാണ് ഇത് വരിക.   ഇതു സൂചിപ്പിക്കുന്നത്  പരിണാമപ്രക്രിയയിൽ വളരെയധികം മുന്നിലെത്തിക്കഴിഞ്ഞതാണ്  ഈ നക്ഷത്രം എന്നാണ്. മുഖ്യധാരയിലായിരുന്നപ്പോൾ ഇത് O വിഭാഗത്തിൽപ്പെട്ടതും 30 മുതൽ 40 M☉ (സൗരപിണ്ഡം) ഉള്ളതുമായ നക്ഷത്രമായിരുന്നിരിക്കണം.

## വലിപ്പം

വി.വൈ. കാനിസ് മെജോറിസിന് സൗരവ്യസാർദ്ധത്തിന്റെ 1,800 മടങ്ങിനും 2,100 മടങ്ങിനും ഇടയിൽ വലിപ്പമുണ്ടാകുമെന്നാണ് അമേരിക്കയിലെ മിനസോട്ട സർവ്വകലാശാലയിലെ പ്രൊഫസ്സർ റോബെർട്ട എം. ഹംഫ്യെയ്സ് കണക്കാക്കുന്നത്. ഇതിന്റെ വലിപ്പം മനസ്സിലാക്കാൻ സൂര്യന്റെ സ്ഥാനത്ത് ഇതിനെ പ്രതിഷ്ഠിക്കുന്നതായി സങ്കൽപ്പിക്കുകയാണെങ്കിൽ ഈ നക്ഷത്രത്തിന്റെ ഉപരിതലം ശനി ഗ്രഹത്തിന്റെ പ്രദക്ഷിണപഥം വരെ വരും. പരമാവധി വലിപ്പമായ 2,100 മടങ്ങ് സൗരവ്യാസാർദ്ധം തന്നെയെടുക്കുകയാണെങ്കിൽ പ്രകാശത്തിന്റെ ഇതിന്റെ ഉപരിതലത്തിലൂടെ ഒരു തവണ ചുറ്റി സഞ്ചരിക്കാൻ 8 മണിക്കൂർ വേണ്ടി വരും, സൂര്യന്റെ കാര്യത്തിൽ പ്രകാശത്തിന് 14.5 സെകന്റ് മതി. വി.വൈ. കാനിസ് മെജോറിസിന്റെ വലിപ്പത്തിനും സമമാകാൻ 7,000,000,000,000,000 ഭൂമികൾ വേണ്ടി വരും.

## അവലംബം


വർഗ്ഗം:ബൃഹച്ഛ്വാനം (നക്ഷത്രരാശി)
വർഗ്ഗം:നക്ഷത്രങ്ങൾ
ജൂതപ്പള്ളി

thumb|200px|മട്ടാഞ്ചേരിയിലുള്ള ജൂതപ്പള്ളി
thumb|200px|മട്ടാഞ്ചേരിയിലുള്ള ജൂതപ്പള്ളി
യഹൂദമതത്തിൽ വിശ്വസിക്കുന്നവരുടെ ആരാധനാലയത്തിനു പറയുന്ന പേരാണ് **ജൂതപ്പള്ളി** അഥവാ **സിനഗോഗ്** (synagogue from ഗ്രീക്ക്: , transliterated *synagogē*, "assembly";  **beyt knesset**, "house of assembly";  or  **beyt t'fila**, "house of prayer", **shul**; , **esnoga**).

യഹൂദരുടെ ആരാധനാലയങ്ങളെന്നതിനു പുറമേ മതബോധനത്തിന്റേയും സാമൂഹ്യജീവിതത്തിന്റേയും കേന്ദ്രം എന്ന നിലയിലും പ്രാധാന്യമുള്ള സ്ഥാപനങ്ങളാണ് സിനഗോഗുകൾ. നീതിന്യായക്കോടതികളുടേയും നഗരസഭകളുടേയും ചുമതലകളും യഹൂദസമൂഹങ്ങളിൽ അവ ചിലപ്പോൾ നിർവഹിക്കാറുണ്ട്. യാഥാസ്ഥിതികയഹൂദർ ഇവയെ പരാമർശിക്കുന്നത് യൂറോപ്യൻ യഹൂദതയിൽ പ്രചാരമുള്ള യിദ്ദിഷ് ഭാഷയിലെ 'ശൂൽ' എന്ന വാക്കുപയോഗിച്ചാണ്. അമേരിക്കയിലെ യഹൂദർ ഈ സ്ഥാപനങ്ങളെ 'ക്ഷേത്രങ്ങൾ' (Temples) pഎന്നും വിളിക്കാറുണ്ട്. ഒരു സിനഗോഗിലെ അംഗബലം പൂർത്തിയാകാൻ ചുരുങ്ങിയത് പ്രായപൂർത്തിയായ 10 പുരുഷന്മാരെങ്കിലും വേണം. ഇതിൽ കുറഞ്ഞ ആളെണ്ണത്തിൽ (quorum) സാമൂഹ്യാരാധന അനുവദിക്കപ്പെട്ടിട്ടില്ല.

പുരോഹിതഗണത്തിന്റെ മേൽനൊട്ടത്തിലുള്ള ആഹുതികൾക്കു പകരം പ്രാർത്ഥന, പഠനം, ഉദ്ബോധനം എന്നിവയെ ദൈവസേവനത്തിനുള്ള മാർഗ്ഗങ്ങളാക്കിയ പുത്തൻ യഹൂദതയെ സൂചിപ്പിച്ച വിപ്ലവകരമായ സംഭവമായിരുന്നു സിനഗോഗുകളുടെ ആവിർഭാവം. എങ്കിലും യഹൂദധാർമ്മികതയിലേയും സാമൂഹ്യജീവിതത്തിലേയും കേന്ദ്രസ്ഥാപനങ്ങളെന്ന നിലയിൽ സിനഗോഗുകളുടെ ചരിത്രപരമായ തുടക്കം വ്യക്തമല്ല.  

യെരുശലേമിലെ ദേവാലയത്തിന് കല്പിക്കപ്പെട്ടിരുന്ന അതുല്യമായ സ്ഥാനം പരിഗണിക്കുമ്പോൾ, ആരാധനക്കായി യെരുശലേമിലെത്താൻ നിവൃത്തിയില്ലാതിരുന്ന പ്രാചീനകാലത്തെ ജൂതപ്രവാസികൾക്കിടയിലും തുടർന്ന് എഡി 70-ൽ യെരുശലേം ദേവാലയത്തിന്റെ നാശത്തിനു ശേഷം പലസ്തീനയിൽ തന്നെയും സിനഗോഗുകൾ രൂപപ്പെട്ടിരിക്കാം എന്നു കരുതാം. എന്നാൽ യെരുശലേം ദേവാലയത്തിന്റെ നാശത്തിനു മുൻപു തന്നെ പലസ്തീനയിൽ സിനഗോഗുകൾ നിലവിൽ വന്നിരുന്നു എന്നത് ഈ അനുമാനത്തെ ദുർബ്ബലമാക്കുന്നു. യഹൂദതയുടെ കേന്ദ്രസ്ഥാപനമായി സിനഗോഗുകൾ അംഗീകരിക്കപ്പെട്ടപ്പോഴേക്ക് അവ മോശെയോളം പൗരാണികതയുള്ളതായി സങ്കല്പിക്കപ്പെട്ടിരുന്നെന്നും യഹൂദചരിത്രത്തിലെ ഒരു യുഗത്തേയും അവയെ ഒഴിവാക്കി സങ്കല്പിക്കുക സാദ്ധ്യമല്ലെന്നും യഹൂദവിജ്ഞാനകോശം പറയുന്നു.

## അവലംബം


വർഗ്ഗം:യഹൂദമതം
വർഗ്ഗം:ആരാധനാലയങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
കാരാപ്പുഴ അണക്കെട്ട്

കേരളത്തിലെ വയനാട് ജില്ലയിലെ മുട്ടിൽ  ഗ്രാമപഞ്ചായത്തിലെ കാരാപ്പുഴ വില്ലേജിൽ  കാരാപ്പുഴയിൽ നിർമ്മിച്ചിരിക്കുന്ന ഒരു അണക്കെട്ടാണ് **കാരാപ്പുഴ അണക്കെട്ട്****.'' പ്രധാനമായും ജലസേചനത്തിനായുള്ള ഒരു അണക്കെട്ടാണിത് (**കാരാപ്പുഴ ജലസേചന പദ്ധതി)''' . ഏകദേശം 63 കി.മി. ചുറ്റളവാണ് ഇതിന്റെ ക്യാച്ച്മെന്റ് വിസ്തീർണ്ണം (catchment area). കല്പറ്റയിൽ നിന്നും 20 കിലോമീറ്ററും ബത്തേരിയിൽ നിന്ന് 25 കിലോമീറ്ററും ആണ് ഇവിടെയ്ക്കുള്ള ദൂരം. ദേശീയപാത 212 - ലുള്ള കാക്കവയലിൽ നിന്നും 8 കിലോമീർ ദൂരെയായാണ് അണക്കെട്ട് സ്ഥിതി ചെയ്യുന്നത്. ജില്ലയിലെ മറ്റൊരു വിനോദസഞ്ചാര കേന്ദ്രമായ എടയ്ക്കൽ ഗുഹയിലേക്ക് അണക്കെട്ടിൽ നിന്നും നിന്നും 5 കിലോമീറ്ററാണ് ദൂരം.

## ചിത്രശാല

പ്രമാണം:Karapuzha Dam, wayanad dist.JPG
പ്രമാണം:Karapuzha dam and around, Wayanad7.jpg
പ്രമാണം:Karapuzha dam and around, Wayanad8.jpg
പ്രമാണം:Karapuzha Mega Tourism, Waynad -കാരാപ്പുഴ മെഗാ ടൂറിസം, വയനാട് 04.jpg|കാരാപ്പുഴ മെഗാ ടൂറിസം
പ്രമാണം:Karapuzha Mega Tourism, Waynad -കാരാപ്പുഴ മെഗാ ടൂറിസം, വയനാട് 03.jpg|ടവർ
പ്രമാണം:Karapuzha Mega Tourism, Waynad -കാരാപ്പുഴ മെഗാ ടൂറിസം, വയനാട് 01.jpg|മനുഷ്യ കവണ   
പ്രമാണം:Karapuzha Mega Tourism, Waynad -കാരാപ്പുഴ മെഗാ ടൂറിസം, വയനാട് 02.jpg|ഗാർഡൻ


## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## അവലംബം

വർഗ്ഗം:കേരളത്തിലെ ജലസേചനപദ്ധതികൾ
സൂര്യഗ്രഹണം (2009 ജൂലൈ 22)

ഇരുപത്തി ഒന്നാം നൂറ്റാണ്ടിലെ ഏറ്റവും ദൈർഘ്യമേറിയ സൂര്യഗ്രഹണമായിരുന്നു‌ 2009 ജൂലൈ 22-ൽ ഉണ്ടായ സൂര്യഗ്രഹണം. വടക്കേ ഇന്ത്യ, ഭൂട്ടാൻ, നേപാൾ, മ്യാന്മർ, ചൈന, ശാന്തസമുദ്രം എന്നിവിടങ്ങളിലാണ്‌ പൂർണ്ണഗ്രഹണം ദൃശ്യമായതു്. തെക്കുകിഴക്കൻ ഏഷ്യയുടെ മിക്ക ഭാഗങ്ങളിലും (ഇന്ത്യ, ചൈന എന്നീ രാജ്യങ്ങളിലെ എല്ലാ ഭാഗങ്ങളിലും) ഭാഗികഗ്രഹണം ദൃശ്യമായി.

136-ആം സാരോസ് ചക്രത്തിന്റെ ഭാഗമായിരുന്നു ഈ ഗ്രഹണം.

## ദൈർഘ്യം
ഇരുപത്തി ഒന്നാം നൂറ്റാണ്ടിലെ ഏറ്റവും ദൈർഘ്യമേറിയ പൂർണ്ണ സൂര്യഗ്രഹണമായിരിക്കും ഇത്. ഏറ്റവും കൂടുതൽ സമയം പൂർണ്ണ സൂര്യഗ്രഹണം ദൃശ്യമായത് ശാന്തസമുദ്രത്തിൽ ജപ്പാന്‌ തെക്കായാണ്‌. പൂർണ്ണഗ്രഹണം ഇവിടെ **6 മിനിറ്റ് 39 സെക്കന്റ്** നീണ്ടുനിൽക്കും. ചന്ദ്രൻ ഉപഭൂവിന്‌ അടുത്തായതിനാലാണ്‌ ഗ്രഹണത്തിന്‌ ഇത്രയും ദൈർഘ്യം. ഈ സമയത്ത് ചന്ദ്രന്റെ കോണീയവ്യാസം സൂര്യന്റേതിനെക്കാൾ 8 ശതമാനം കൂടുതലായിരിക്കും.

## ചിത്രശാല


Image:Partial_eclipse_Kolkata_22July.jpg|കൊൽക്കൊത്തയിൽ ദൃശ്യമാഹ ഭാഗിക സൂര്യഗ്രഹണം. 



## അവലംബം


## പുറം കണ്ണികൾ
* 2009 ജൂലൈ 22-ലെ സൂര്യഗ്രഹണത്തെക്കുറിച്ചുള്ള നാസയുടെ പേജ്

വർഗ്ഗം:സൂര്യഗ്രഹണം